cyanic-selkie/wikianc huggingface dataset:
ಗೀತಾ ಝುಸ್ತಿ
ಹಿನ್ನಲೆ
ಗೀತಾರವರ ಎವರೆಸ್ಟ್ ಶಿಖರವನ್ನು ಯಶಸ್ವಿಯಾಗಿ ಏರಿದ ಮೊದಲ ಭಾರತೀಯ ಮಹಿಳೆ ಬಚೇಂದ್ರ ಪಾಲ್‌ರವರಿಂದ ಪ್ರೇರಣೆಗೊಂಡರು. ಗೀತಾ ಅವರ ಬಾಲ್ಯವು ಉತ್ತರದ ಕಾಶಿಯಲ್ಲಿರುವ ತನ್ನ ಹಳ್ಳಿಯ ಗಡಿಯ ಹೊರಗೆ ,ಅಕ್ಷರಶಃ ಮತ್ತು ಸಾಂಕೇತಿಕವಾಗಿ ಕರೆದೊಯ್ಯುವ ಜೀವನದ ಕನಸುಗಳಿಂದ ತುಂಬಿತ್ತು. ಈಗ ಉತ್ತರಾಂಚಲ್ ,ಆಗಿನ ಪ್ರಧಾನಿ ಇಂದಿಒಕರಾ ಗಾಂಧಿಯವರೊಂದಿಗೆ ಕ್ರೀಡಾಪಟು ಗೀತಾ ಅವರ ಪತ್ರಿ ಛಾಯಾಚಿತ್ರವನ್ನು ನೋಡಿದಾಗ ಅವರು ವಿಸ್ಮಯದಿಂದ ತುಂಬಿರುವುದನ್ನು ನೆನಪಿಸಿಕೊಳ್ಳುತ್ತಾರೆ. ನನ್ನ ನೆನಪಿನಲ್ಲಿ ಚಿತ್ರ ಇನ್ನೂ ಸ್ಪಷ್ಟವಾಗಿದೆಎಂದುಅವರುನೆನಪಿಸಿಕೊಳ್ಳುತ್ತಾರೆ. ಅವರ ಹಳ್ಳಿಯಲ್ಲಿ ಅವರು ಮುಖಹಿತ ಜೀವನವನ್ನು ನೆಡೆಸುತ್ತಿದ್ದೆ.
ಅವರು ಮನೆಯಲ್ಲಿ ಕಳೆದ ಒಂದು ವರ್ಷ ದಲ್ಲಿ ಎಂ. ಎಸ್. ಪಾಲ್ ತನ್ನ ಶಕ್ಷಣವನ್ನು ಮುಂದುವರೆಸುವ ಗಟ್ಟಿ ನಿರ್ಧಾರವನ್ನು ಮಾಡಿದರು. ಹಗಲಿನಲ್ಲಿ ಮನೆಕೆಲಸಗಳನ್ನು ಪೂರ್ಣ ಗೊಳಿಸಲು ಗೀತಾ ರವರು ಶ್ರಮಿಸುತ್ತಿದ್ದಾಗ ರಾತ್ರಿಯಲ್ಲಿ ಅವರು ಓದುವುದನ್ನು ಪ್ರರಾಂಭ ಮಾಡಿದರು. ಅವರು ಸುಲಭವಾಗಿ ಓದುವುದನ್ನು ಬಿಟ್ಟುಕೊಡುವವರಲ್ಲಿ ಎಂದಿಗೂ ಇರಲಿಲ್ಲ. ನೆರೆಹೊರೆಯವರ ಪುಸ್ತಕಗಳನ್ನು ಎರವಲು ಪಡೆದು ಅವುಗಳನ್ನು ಓದುತ್ತಿದ್ದರು. ಅವರು ಮಧ್ಯಂತರದವರಿಗೆ ಅಧ್ಯಯನ ಮಾಡಿದ ಸೋದರ ಸಂಬಂಧಿಯ ಸಹಾಯವನ್ನು ಕೋರಿದರು. ರಾಜಕೀಯದ ಬಗ್ಗೆ ಮತ್ತು ಅದರಲ್ಲೂ ವಿಶೇಷವಾಗಿ ವಿಜ್ಙಾನದ ಬಗ್ಗೆ ಓದುವುದನ್ನು ಹವ್ಯಾಸವಾಗಿ ಬೆಳೆಸಿಕೊಂಡರು.
ಉಲ್ಲೇಖಗಳು
<References />
ವರ್ಗ:ಕ್ರೀಡಾಪಟುಗಳು
ಕೆ. ಸಿವನ್
ಡಾ ಕೈಲಸವಾಡಿವ ಸಿವನ್ (ಜನನ ೧೪ ಏಪ್ರಿಲ್ ೧೯೫೭) ಭಾರತೀಯ ಬಾಹ್ಯಾಕಾಶ ವಿಜ್ಞಾನಿ ಹಾಗೂ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇವರು ಈ ಹಿಂದೆ ವಿಕ್ರಮ್ ಸಾರಾಭಾಯ್ ಬಾಹ್ಯಾಕಾಶ ಕೇಂದ್ರ ಹಾಗೂ ಲಿಕ್ವಿಡ್ ಪ್ರೊಪಲ್ಷನ್ ಸಿಸ್ಟಮ್ಸ್ ಸೆಂಟರ್ ನ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದ್ದರು.
ವೈಯಕ್ತಿಕ ಜೀವನ
ಕೆ.ಸಿವನ್ ಅವರು ತಮಿಳುನಾಡು ರಾಜ್ಯದ ಕನ್ಯಾಕುಮಾರಿ ಜಿಲ್ಲೆಯ ನಾಗರಕೋಯಿಲ್ ಬಳಿ ಇರುವ ಮೇಳ ಸರಕ್ಕಲ್ವಿಲೈ ಗ್ರಾಮದ ಕೈಲಸವಾಡಿ ವೂನಾದರ್ ಮತ್ತು ಚೆಲ್ಲಮಲ್ ದಂಪತಿಗೆ ಜನಿಸಿದರು. ಸಿವನ್ ಅವರು ಭಾರತದ ಬಾಹ್ಯಾಕಾಶ ಕಾರ್ಯಕ್ರಮಕ್ಕಾಗಿ ಕ್ರಯೋಜೆನಿಕ್ ಎಂಜಿನ್ ಅಭಿವೃದ್ಧಿಗೆ ಪಡಿಸಿದ ಮಹತ್ವದ ಕೊಡುಗೆಗಾಗಿ ಹೆಸರುವಾಸಿಯಾಗಿದ್ದಾರೆ.
ಶಿಕ್ಷಣ
ಸಿವನ್ ಒಬ್ಬ ರೈತರ ಮಗ. ಮೇಳ ಸರಕ್ಕಲ್ವಿಲೈ ಗ್ರಾಮದಲ್ಲಿ ತಮಿಳು ಮಧ್ಯಮ ಸರ್ಕಾರಿ ಶಾಲೆಯಲ್ಲಿ ಮತ್ತು ನಂತರ ಕನ್ಯಾಕುಮಾರಿಜಿಲ್ಲೆಯಲ್ಲಿ ವಲ್ಲಂಕುಮಾರನ್ವಿಲೈ ನಲ್ಲಿ ಅಧ್ಯಯನ ಮುಗಿಸಿದರು. ಇವರು ತಮ್ಮ ಕುಟುಂಬದ ಮೊದಲ ಪದವೀಧರರು. ನಂತರ ಶಿವನ್ ಅವರು ೧೯೮೦ ರಲ್ಲಿ ಮದ್ರಾಸ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಯಿಂದ ಎಂಜಿನಿಯರಿಂಗ್‌ನಲ್ಲಿ ಪದವಿ ಪಡೆದು, ನಂತರ ೧೯೮೨ ರಲ್ಲಿ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್, ಬೆಂಗಳೂರು ನಿಂದ ಏರೋಸ್ಪೇಸ್ ಎಂಜಿನಿಯರಿಂಗ್‌ನಲ್ಲಿ ಸ್ನಾತಕೋತ್ತರ ಪದವಿ ಪಡೆದು ಇಸ್ರೋದಲ್ಲಿ ತಮ್ಮ ವೃತ್ತಿಯನ್ನು ಪ್ರಾರಂಭಿಸಿದರು. ಇವರು ೨೦೦೬ ರಲ್ಲಿ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಬಾಂಬೆ ಯಿಂದ ಏರೋಸ್ಪೇಸ್ ಎಂಜಿನಿಯರಿಂಗ್‌ನಲ್ಲಿ ಡಾಕ್ಟರೇಟ್ ಪದವಿ ಪಡೆದರು. ಇವರು ಇಂಡಿಯನ್ ನ್ಯಾಷನಲ್ ಅಕಾಡೆಮಿ ಆಫ್ ಎಂಜಿನಿಯರಿಂಗ್, ಏರೋನಾಟಿಕಲ್ ಸೊಸೈಟಿ ಆಫ್ ಇಂಡಿಯಾ ಮತ್ತು ಸಿಸ್ಟಮ್ಸ್ ಸೊಸೈಟಿ ಆಫ್ ಇಂಡಿಯಾದ ಪಧವೀಧರರಾಗಿದ್ದಾರೆ.
ವೃತ್ತಿ ಜೀವನ
ಸಿವನ್ ಅವರನ್ನು ೨೦೧೮ ರ ಜನವರಿಯಲ್ಲಿ ಇಸ್ರೋ ಮುಖ್ಯಸ್ಥರನ್ನಾಗಿ ನೇಮಿಸಲಾಯಿತು ನಂತರ ಇವರು ಜನವರಿ ೧೫ ರಂದು ಅಧಿಕಾರ ವಹಿಸಿಕೊಂಡರು. ಇವರ ಅಧ್ಯಕ್ಷತೆಯಲ್ಲಿ ಇಸ್ರೋ ಸಂಸ್ಥೆ, ಜುಲೈ ೨೨, ೨೦೧೯ ರಂದು ಚಂದ್ರಯಾನದ ಎರಡನೇ ಮಿಷನ್ ಚಂದ್ರಯಾನ-೨ ಅನ್ನು ಪ್ರಾರಂಭಿಸಿತು.
ಇವನ್ನೂ ನೋಡಿ
ವರ್ಗ:ಭಾರತದ ವಿಜ್ಞಾನಿಗಳು ವರ್ಗ:ಬಾಹ್ಯಾಕಾಶ ಸಂಶೋಧಕರು
ಬೈಲಕುಪ್ಪೆ
thumb|right|upright|ಸುವರ್ಣ ದೇವಾಲಯಕ್ಕಿರುವ ಪ್ರವೇಶದ್ವಾರ ಬೈಲಕುಪ್ಪೆ ಯು "ಲಗ್‌ಸಮ್‌‌ ಸ್ಯಾಂಡಪ್ಲಿಂಗ್‌‌" (1961ರಲ್ಲಿ ಸ್ಥಾಪಿಸಲ್ಪಟ್ಟಿತು) ಮತ್ತು "ಡಿಕ್ಯಿ ಲಾರ್ಸೋ" (1969ರಲ್ಲಿ ಸ್ಥಾಪಿಸಲ್ಪಟ್ಟಿತು) ಎಂದು ಕರೆಯಲ್ಪಡುವ, ಟಿಬೆಟ್‌‌ ಜನರಿಗೆ ಸೇರಿದ ಎರಡು ಅಕ್ಕಪಕ್ಕದ ನಿರಾಶ್ರಿತ ವಸಾಹತು ಶಿಬಿರಗಳ ತಾಣವಾಗಿದೆ; ಅಷ್ಟೇ ಅಲ್ಲ ಟಿಬೆಟ್ಟಿನ ಬೌದ್ಧಮತದ ಹಲವಾರು ಸನ್ಯಾಸಿ ಮಂದಿರಗಳಿಗೆ ಇದು ನೆಲೆಯಾಗಿದೆ. ಭಾರತದ ಕರ್ನಾಟಕ ರಾಜ್ಯದಲ್ಲಿನ ಮೈಸೂರು ಜಿಲ್ಲೆಯ ಪಶ್ಚಿಮ ಭಾಗದಲ್ಲಿ ಈ ಪ್ರದೇಶವು ನೆಲೆಗೊಂಡಿದೆ. ಅವಳಿ ಪಟ್ಟಣವಾದ ಕುಶಾಲನಗರವು ಬೈಲಕುಪ್ಪೆಯಿಂದ 6 ಕಿಲೋಮೀಟರುಗಳಷ್ಟು ದೂರದಲ್ಲಿ ನೆಲೆಗೊಂಡಿದೆ.
ಜನಸಂಖ್ಯೆ
1998ರಲ್ಲಿ ಕೇಂದ್ರೀಯ ಟಿಬೆಟ್ಟಿನ ಆಡಳಿತದ [ಯೋಜನಾ ಆಯೋಗ] ವತಿಯಿಂದ ನಡೆಸಲ್ಪಟ್ಟ ಜನಸಂಖ್ಯಾಶಾಸ್ತ್ರದ ಸಮೀಕ್ಷೆಯೊಂದರ ಅನುಸಾರ, {ಯೋಜನಾ ಆಯೋಗ. 2004. ದೇಶಭ್ರಷ್ಟತೆಗೀಡಾಗಿರುವ ಟಿಬೆಟಿಯನ್ನರ ಸಮುದಾಯ. ಜನಸಂಖ್ಯಾಶಾಸ್ತ್ರದ ಮತ್ತು ಸಮಾಜೋ-ಆರ್ಥಿಕ ಸಮಸ್ಯೆಗಳು 1998 - 2001. ಧರ್ಮಶಾಲಾ: ಯೋಜನಾ ಆಯೋಗದ ಕಚೇರಿ} ಆ ಸಮಯದಲ್ಲಿ ಎರಡು ವಸಾಹತು ಶಿಬಿರಗಳಲ್ಲಿದ್ದ ನಿರಾಶ್ರಿತರ ಸಂಖ್ಯೆಯು 10,727ರಷ್ಟಕ್ಕೆ ಮುಟ್ಟಿತ್ತು. ಆದಾಗ್ಯೂ, ಸನ್ಯಾಸಿಗಳ ಮಂದಿರಗಳಲ್ಲಿದ್ದ ಟಿಬೆಟಿಯನ್ನರ ಜನಸಂಖ್ಯೆಯನ್ನು ಈ ಅಂಕಿ-ಅಂಶಗಳು ಒಳಗೊಂಡಿದ್ದವೇ ಅಥವಾ ಇಲ್ಲವೇ ಎಂಬುದು ಅಸ್ಪಷ್ಟವಾಗಿದೆ. 1959ರ ಭಾರತದಲ್ಲಿ ಮರುನೆಲೆಗೊಳ್ಳಲು ಬಂದ ಟಿಬೆಟ್ಟಿನ ಕೆಲವೊಂದು ನಿರಾಶ್ರಿತರಿಗೆ ಸ್ಥಳಾವಕಾಶ ಮಾಡಿಕೊಡಲೆಂದು, ರಾಜ್ಯ ಸರ್ಕಾರದ ವತಿಯಿಂದ ಗುತ್ತಿಗೆ ನೀಡಲ್ಪಟ್ಟ ಜಮೀನಿನಲ್ಲಿ ಈ ವಸಾಹತು ಶಿಬಿರಗಳು ಸ್ಥಾಪಿಸಲ್ಪಟ್ಟವು. ಪರಸ್ಪರ ನಿಕಟವಾಗಿರುವ ಅನೇಕ ವ್ಯವಸಾಯದ ವಸಾಹತುಗಳು / ಸಣ್ಣ ಶಿಬಿರಗಳನ್ನು ಬೈಲಕುಪ್ಪೆಯು ಒಳಗೊಂಡಿದೆ, ಮತ್ತು ಟಿಬೆಟಿಯನ್ನರ ಬೌದ್ಧಮತದ ಎಲ್ಲಾ ಪ್ರಮುಖವಾದ ಸಂಪ್ರದಾಯಗಳಲ್ಲಿರುವ ಹಲವಾರು ಸನ್ಯಾಸಿ ಮಂದಿರಗಳು, ಸನ್ಯಾಸಿನಿಯರ ಮಠಗಳು ಮತ್ತು ದೇವಾಲಯಗಳನ್ನು ಇದು ಹೊಂದಿದೆ. ಅವುಗಳ ಪೈಕಿ ಅತ್ಯಂತ ಗಮನಾರ್ಹವಾದವುಗಳೆಂದರೆ, ಬೃಹತ್‌‌ ಶೈಕ್ಷಣಿಕ ಮಠೀಯ ಸಂಸ್ಥೆಯಾದ ಸೆರಾ, ಸಣ್ಣ ಗಾತ್ರದ ತಾಶಿಲುನ್‌ಪೊ ಸನ್ಯಾಸಿಗಳ ಮಂದಿರ (ಎರಡೂ ಗೆಲುಕ್ಪಾ ಸಂಪ್ರದಾಯದಲ್ಲಿವೆ) ಮತ್ತು ನ್ಯಾಮ್‌ಡ್ರೋಲಿಂಗ್‌‌ ಸನ್ಯಾಸಿಗಳ ಮಂದಿರ (ನೈಯಿಂಗ್ಮಾ ಸಂಪ್ರದಾಯದಲ್ಲಿದೆ). ಇಲ್ಲಿನ ಭಾರತೀಯರು ಮತ್ತು ಟಿಬೆಟಿಯನ್ನರ ಜನಸಂಖ್ಯೆಯು ಈಗ 50000ವನ್ನು ದಾಟಿದೆ ಮತ್ತು ಬೈಲಕುಪ್ಪೆಯು ಒಂದು ಸಣ್ಣ ಹಳ್ಳಿಯಿಂದ ಒಂದು ಚೊಕ್ಕವಾಗಿರುವ ಪಟ್ಟಣದ ಸ್ವರೂಪಕ್ಕೆ ನಿಧಾನವಾಗಿ ಪರಿವರ್ತನೆಗೊಳ್ಳುತ್ತಿದೆ. ಈ ಪಟ್ಟಣದ ಹವಾಮಾನವು ಅತ್ಯಂತ ಉತ್ತಮವಾಗಿರುವುದರಿಂದ ಇಲ್ಲಿ ನೀವು ಅದನ್ನು ಬಹಳಷ್ಟು ಆನಂದಿಸಬಹುದು. ಈ ಪಟ್ಟಣಕ್ಕೆ ಉತ್ತಮವಾದ ರೀತಿಯಲ್ಲಿ ರಸ್ತೆಗಳ ಸಂಪರ್ಕವಿದೆ ಮತ್ತು ಇದು ಸರಿಸುಮಾರಾಗಿ ಕಾವೇರಿ ನದಿಯ ದಂಡೆಗಳ ಮೇಲೆ ನೆಲೆಗೊಂಡಿದೆ. ಬೌದ್ಧಮತದ ಮುಂದುವರಿದ ಆಚರಣೆಗಳು ಅಥವಾ ಪರಿಪಾಠಗಳಿಗೆ ಸಂಬಂಧಿಸಿದ ಬೌದ್ಧಮತದ ಅನೇಕ ವಿಶ್ವವಿದ್ಯಾಲಯಗಳನ್ನು ಬೈಲಕುಪ್ಪೆಯು ಹೊಂದಿದೆ. ಸೆರಾಜೇ, ಸೆರಾಮೇ, ನಳಂದಾ ಇತ್ಯಾದಿಗಳು ಅವುಗಳ ಪೈಕಿ ಕೆಲವಾಗಿವೆ.
ಸೌಲಭ್ಯಗಳು
ಬೈಲಕುಪ್ಪೆಯು ಒಂದು ಸಣ್ಣ ಪಟ್ಟಣವಾಗಿದೆ. ಇದು ಆರಕ್ಷಕ ಠಾಣೆ, ವಾಣಿಜ್ಯ ಬ್ಯಾಂಕುಗಳು, ದೂರವಾಣಿ ವಿನಿಮಯ ಕೇಂದ್ರ, ಅಂಚೆ ಕಚೇರಿ, ವಸತಿಗೃಹಗಳು ಮತ್ತು ಅತ್ಯಂತ ಮುಖ್ಯವಾಗಿ, ಸ್ವರ್ಗಸದೃಶವಾಗಿರುವ ಒಂದು ಹವಾಮಾನವನ್ನು ಹೊಂದಿದೆ. ಬಸ್ಸುಗಳು, ಆಟೋ-ರಿಕ್ಷಾಗಳು, ಟ್ಯಾಕ್ಸಿಗಳಿಂದ ಸಾರಿಗೆ ಸೌಲಭ್ಯಗಳು ಮುಖ್ಯವಾಗಿ ದೊರೆಯುತ್ತವೆ.
ಇಲ್ಲಿಗೆ ತಲುಪುವುದು ಹೇಗೆ?
ರಾಜ್ಯ ಹೆದ್ದಾರಿ ಸಂಖ್ಯೆ 88ರ ಮೇಲೆ ಬೈಲಕುಪ್ಪೆಯು ನೆಲೆಗೊಂಡಿದೆ. ಅತ್ಯುತ್ಕೃಷ್ಟ ಗುಣಮಟ್ಟವನ್ನು ಹೊಂದಿರುವ ರಸ್ತೆಗಳಿಂದ ಇದು ಅತ್ಯುತ್ತಮವಾಗಿ ಸಂಪರ್ಕಿಸಲ್ಪಟ್ಟಿದೆ. ಮೈಸೂರು, ಬೆಂಗಳೂರು, ಮಂಗಳೂರು, ಚೆನ್ನೈ, ಪಣಜಿ ಇತ್ಯಾದಿಗಳಂಥ ಪ್ರಮುಖ ನಗರ-ಪಟ್ಟಣಗಳಿಂದ ಇಲ್ಲಿಗೆ ಬಸ್ಸಿನ ಸೌಲಭ್ಯಗಳು ಲಭ್ಯವಿವೆ. ಬೈಲಕುಪ್ಪೆ ಮತ್ತು ಇತರ ನಗರಗಳ ನಡುವೆ ಕಿಲೋಮೀಟರುಗಳಲ್ಲಿ ಇರುವ ಅಂತರವನ್ನು ಈ ಮುಂದೆ ನೀಡಲಾಗಿದೆ: ಮೈಸೂರು (82), ಬೆಂಗಳೂರು (220), ಮಂಗಳೂರು (172), ಮಂಡ್ಯ (122), ಚೆನ್ನೈ (585), ಹಾಸನ (80), ಮಡಿಕೇರಿ (36).
ಇಲ್ಲಿ ನೋಡಲು ಏನೇನಿದೆ?
ನ್ಯಾಮ್ರೋಡೊಲಿಂಗ್‌ ಸನ್ಯಾಸಿಗಳ ಮಂದಿರವು (ಸುವರ್ಣ ದೇವಾಲಯ) ಈ ಪಟ್ಟಣದ ಪ್ರಮುಖ ಆಕರ್ಷಣೆಯಾಗಿದೆ. ಮೈಸೂರಿನಿಂದ ಮಡಿಕೇರಿಯ ಕಡೆಗೆ ಹೋಗುವಾಗ, ಬೈಲಕುಪ್ಪೆಯಲ್ಲಿನ ಮೊದಲ ಶಿಬಿರ ರಸ್ತೆಗೆ ಎಡಕ್ಕೆ ತಿರುಗಬೇಕಾಗುತ್ತದೆ. ಮತ್ತೆ 4 ಕಿಲೋಮೀಟರುಗಳಷ್ಟು ಸಾಗಿದಾಗ ನಿಮಗೆ ಈ ತಾಣವು ಸಿಗುತ್ತದೆ. ಪಟ್ಟಣದಲ್ಲಿನ ತಿರುಮಲಾಪುರ ರಸ್ತೆಯಲ್ಲಿ ಸುಮಾರು ಒಂದು ಮೈಲು ದೂರದವರೆಗೆ ನೀವು ಸಾಗಿದರೆ, ಕರ್ನಾಟಕದಲ್ಲಿನ ಅತಿದೊಡ್ಡ ಸರೋವರಗಳ ಪೈಕಿ ಒಂದೆನಿಸಿರುವ ಇಂಗಳಕೆರೆಯನ್ನು (ಇಂಗಳಗೆರೆ) ನೀವು ಕಾಣಬಹುದು. ಸರೋವರಕ್ಕೆ ಸಾಗುವೆಡೆಗಿನ ಮಾರ್ಗದಲ್ಲಿ ಕಂಡುಬರುವ ಹಸಿರು ಅರಣ್ಯವು ನಿಮ್ಮ ಮನಸ್ಸನ್ನು ಆಹ್ಲಾದಕರವನ್ನಾಗಿಸುತ್ತದೆ. ಸರೋವರದ ಸಮೀಪದಲ್ಲಿ ಹಳೆಯದಾದ ಕಲ್ಲಿನ ಶಿಲ್ಪಕೃತಿಯೊಂದಿದ್ದು, ಅದರಲ್ಲಿ ಸುಂದರ ಕೆತ್ತನೆಗಳಿರುವುದನ್ನು ನೀವು ಕಾಣಬಹುದು. ಈ ಸರೋವರದ ನಂತರ, ಪರ್ವತದ (ರಂಗಸ್ವಾಮಿ ಬೆಟ್ಟ) ತುದಿಯ ಮೇಲೆ ರಂಗಸ್ವಾಮಿ ದೇವಾಲಯವಿರುವುದನ್ನು ಕಾಣಬಹುದು. ಗಣಪತಿ ದೇವಾಲಯವು ಹೆದ್ದಾರಿಯ ಸೌಂದರ್ಯಕ್ಕೆ ಮೆರುಗನ್ನು ನೀಡುತ್ತದೆ. ಬೌದ್ಧಮತದ ಸನ್ಯಾಸಿಗಳಿಗಾಗಿ ಗುಣಮಟ್ಟದ ಶಿಕ್ಷಣವನ್ನು ನೀಡುವ ಅನೇಕ ಬೌದ್ಧಮತೀಯ ಸನ್ಯಾಸಿ ಮಂದಿರಗಳು ಮತ್ತು ಶಾಲೆಗಳು ಇಲ್ಲಿ ಕಂಡುಬರುತ್ತವೆ.
ಬಾಹ್ಯ ಕೊಂಡಿಗಳು
ವರ್ಗ:ಮೈಸೂರು ಜಿಲ್ಲೆಯಲ್ಲಿನ ನಗರಗಳು ಮತ್ತು ಪಟ್ಟಣಗಳು ವರ್ಗ:ಟಿಬೆಟ್ಟಿನ ಚದರಿಕೆ
ಅಸ್ವಾಳ್
ಅಸ್ವಾಳ್ ಎಂಬುದು ಮೈಸೂರು ಜಿಲ್ಲೆಯ ಹೆಗ್ಗಡದೇವನಕೋಟೆ ತಾಲೂಕಿನ ಒಂದು ಗ್ರಾಮ. ಆ ಗ್ರಾಮದ ಪಿನ್ ಕೋಡ್ ೫೭೧೧೦೮ ಆಗಿದೆ.
ಹೆಸರಿನ ಮೂಲ
ಲೇಖಕ ಚದುರಂಗ ಅವರ ಒಂದು ಕಾದಂಬರಿಯಲ್ಲಿ ಸಿಕ್ಕ ಮಾಹಿತಿಯ ಪ್ರಕಾರ, "ಹಸನಾದ ಬಾಳು" ಎಂಬ ಹೆಸರು ಈಗ ಅಸ್ವಾಳ್ ಎಂದು ಬದಲಾಗಿದೆ ಎಂದು ತಿಳಿಯುತ್ತದೆ.
ಸ್ಥಳದ ವಿವರ
ಮೈಸೂರು ಜಿಲ್ಲೆಯಿಂದ ಸುಮಾರು ೨೫ ಕಿ.ಮೀ. ದೂರದಲ್ಲಿದೆ ಈ ಗ್ರಾಮ. ಮೈಸೂರಿನ ಬೋಗಾದಿ ಇಂದ ಗದ್ದಿಗೆ ರಸ್ತೆಯಲ್ಲಿ ಸಾಗಿದರೆ, ಈ ಗ್ರಾಮವನ್ನು ತಲುಪಬಹುದು.
ಇತರ ವಿವರಗಳು
ಇಲ್ಲಿನ ಬಹುತೇಕ ಜನರು ಬೇಸಾಯವನ್ನೇ ಅವಲಂಬಿಸಿದ್ದಾರೆ. ಬೆಳೆಯುವ ಬೆಳೆಗಳೆಂದರೆ ಜೋಳ, ಕಬ್ಬು, ಭತ್ತ ಮತ್ತಿತರ ಬೆಳೆಗಳನ್ನು ಬೆಳೆಯುತ್ತಾರೆ. ಅಲ್ಲಲ್ಲಿ ಕೆರೆಗಳಿವೆ. ಒಂದು ಸರ್ಕಾರಿ ಪ್ರಾಥಮಿಕ ಮತ್ತು ಪ್ರೌಢ ಶಾಲೆ ಇದೆ. ಸರಿಯಾದ ವಿದ್ಯುತ್ ಸಂಪರ್ಕ ಇಲ್ಲ. ಈ ಊರಿನಲ್ಲಿ ಜಿ.ಎಚ್.ಪಿ.ಎಸ್ ಉರ್ದು ಶಾಲೆ ಇದೆ. ಇದು ೧೯೬೫ ನೇ ವರ್ಷದಲ್ಲಿ ಸ್ಥಾಪಿಸಲಾಯಿತು. ಜಿ.ಎಚ್.ಪಿ.ಎಸ್ ಉರ್ದು ಶಾಲೆಯ ನಿರ್ವಹಣೆಯ ಶಿಕ್ಷಣ ಇಲಾಖೆ ಹೊಂದಿದೆ. ಇಲ್ಲಿ ಮಾಧ್ಯಮವು ಉರ್ದು ಭಾಷೆಯಾಗಿದೆ.
ವರ್ಗ:ಮೈಸೂರು ಜಿಲ್ಲೆ
ಪ್ರೇಮಲೋಕ
ಕನ್ನಡದಲ್ಲಿ ಪ್ರೇಮಲೋಕ (ಅನುವಾದ. ವರ್ಲ್ಡ್ ಆಫ್ ಲವ್), ತಮಿಳಿನಲ್ಲಿ ಪರುವ ರಾಗಂ (ಅನುವಾದ.  ದಿ ಮೆಲೋಡಿ ಆಫ್ ಏಜ್), 1987 ರ ದ್ವಿಭಾಷಾ ರೋಮ್ಯಾಂಟಿಕ್ ಸಂಗೀತದ ಚಲನಚಿತ್ರವಾಗಿದೆ, ಇದನ್ನು ವಿ. ರವಿಚಂದ್ರನ್ ಅವರ ನಿರ್ದೇಶನದಲ್ಲಿ 1982 ರ ಗ್ರೀಸ್ 2 ಚಲನಚಿತ್ರವನ್ನು ಆಧರಿಸಿದ ಅವರ ಚೊಚ್ಚಲ ನಿರ್ದೇಶನದಲ್ಲಿ ವಿ. ರವಿಚಂದ್ರನ್ ನಿರ್ದೇಶಿಸಿದ್ದಾರೆ. ಅವರು ಹೆಚ್ಚುವರಿಯಾಗಿ ಈಶ್ವರಿ ಪ್ರೊಡಕ್ಷನ್ಸ್ ಅಡಿಯಲ್ಲಿ ನಾಯಕ ನಟ ಮತ್ತು ನಿರ್ಮಾಪಕರಾಗಿ ಸೇವೆ ಸಲ್ಲಿಸಿದರು. ಅವರು ಹೆಚ್ಚುವರಿಯಾಗಿ ಈಶ್ವರಿ ಪ್ರೊಡಕ್ಷನ್ಸ್ ಅಡಿಯಲ್ಲಿ ನಾಯಕ ನಟ ಮತ್ತು ನಿರ್ಮಾಪಕರಾಗಿ ಸೇವೆ ಸಲ್ಲಿಸಿದರು.
ಕನ್ನಡ ಮತ್ತು ತಮಿಳಿನಲ್ಲಿ ಏಕಕಾಲದಲ್ಲಿ ನಿರ್ಮಾಣವಾಗಿರುವ ಈ ಚಿತ್ರದಲ್ಲಿ ವಿ. ರವಿಚಂದ್ರನ್ ಅವರು ಚೊಚ್ಚಲ ನಟಿ ಜೂಹಿ ಜೊತೆಗೆ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಲೀಲಾವತಿ ಮತ್ತು ಲೋಕೇಶ್ ಕನ್ನಡ ಆವೃತ್ತಿಯಲ್ಲಿ ಪೋಷಕ ಪಾತ್ರಗಳನ್ನು ನಿರ್ವಹಿಸಿದರೆ, ತಮಿಳು ಆವೃತ್ತಿಯಲ್ಲಿ ಜೈ ಶಂಕರ್ ಮತ್ತು ಮನೋರಮಾ ತಮ್ಮ ಪಾತ್ರಗಳನ್ನು ಪುನರಾವರ್ತಿಸುತ್ತಾರೆ. ವಿಷ್ಣುವರ್ದನ್, ಅಂಬರೀಷ್, ಪ್ರಭಾಕರ್, ಶ್ರೀನಾಥ್ ಮತ್ತು ಊರ್ವಶಿ ಈ ಚಿತ್ರದಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ತೆಂಗೈ ಶ್ರೀನಿವಾಸನ್, ಚೋ ರಾಮಸ್ವಾಮಿ ಮತ್ತು ದೆಹಲಿ ಗಣೇಶ್ ತಮಿಳು ಅವತರಣಿಕೆಯಲ್ಲಿ ಅಂಬರೀಶ್, ಪ್ರಭಾಕರ್ ಮತ್ತು ಶ್ರೀನಾಥ್ ಅವರ ಪಾತ್ರಗಳನ್ನು ನಿರ್ವಹಿಸಿದ್ದಾರೆ.
ನಿರ್ಮಾಣ
ಈ ಚಿತ್ರವು ವಿ. ರವಿಚಂದ್ರನ್ ಅವರ ಚೊಚ್ಚಲ ನಿರ್ದೇಶನವನ್ನು ಗುರುತಿಸಿತು. ನಾಯಕ ನಟಿಗೆ, ಜೂಹಿ ಚಾವ್ಲಾ ಅವರನ್ನು ನಾಯಕಿಯಾಗಿ ಆಯ್ಕೆ ಮಾಡುವ ಮೊದಲು ರವಿಚಂದ್ರನ್ 52 ಹುಡುಗಿಯರನ್ನು ತಿರಸ್ಕರಿಸಿದರು.
ಅನುಪಮ್ ಖೇರ್
ಆರಂಭಿಕ ಜೀವನ
ಅನುಪಮ್ ಖೇರ್ ರವರು, ಶಿಮ್ಲಾದ ಡಿ.ಎ.ವಿ ಶಾಲೆಯಲ್ಲಿ ಶಿಕ್ಷಣ ಪೂರೈಸಿದ್ದಾರೆ. ಆರಂಭದಲ್ಲಿ ಹಿಮಾಚಲ್ ಪ್ರದೇಶ ವಿಶ್ವವಿದ್ಯಾಲಯದ ಸುಮಾರು ನಾಟಕಗಳಲ್ಲಿ ಭಾಗವಸಿದ್ದರು.
ವೃತ್ತಿ ಜೀವನ
೧೯೮೨ರಲ್ಲಿ ನಟನಾ ವೃತ್ತಿಯನ್ನು ಹಿಂದಿ ಚಲನಚಿತ್ರ ಅಗ್ಮಾನ ನಿಂದ ಆರಂಭಿಸಿದ ಅನುಪಮ್ ಖೇರ್, ೨೮ ವರ್ಷದ ಅನುಪಮ್ ೧೯೮೪ರಲ್ಲಿ ಬಂದ ಸಾರಾಂಶ ಚಲನಚಿತ್ರದಲ್ಲಿ ಒಬ್ಬ ನಿವೃತ್ತಿ ಹೊಂದಿದ ವ್ಯಕ್ತಿಯಂತೆ ನಟಿಸಿದ್ದರು. ಇವರು ಟಿವಿ ಧಾರಾವಾಹಿಗಳಾದ 'ಸೇ ನಾ ಸಮ್‍ಥಿಂಗ್ ಟು ಅನುಪಮ್ ಅಂಕಲ್', 'ಸವಾಲ್ ದಸ್ ಕ್ರೊರ ಕಾ' ಹಾಗೂ ಇತ್ತಿಚಿನ ಲೀಡ್ ಇಂಡಿಯಾದ ನಿರೂಪಕರಾಗಿದ್ದರು. ಉತ್ತಮ ಹಾಸ್ಯ ನಟರಾಗಿ ಕೆಲಸಮಾಡಿದ್ದರೂ, ಸುಮಾರು ಚಲನಚಿತ್ರಗಳಲ್ಲಿ ಖಳನಟರಾಗಿಯೂ ಹೆಸರು ಮಾಡಿದ್ದರು. ಉದಾ. ಡಾ.ಡಾಂಗ್ ರಾಗಿ ಕರ್ಮಾ (೧೯೮೬)ದಲ್ಲಿರುವ ಖಳನಟ.
ವ್ಯಯಕ್ತಿಕ ಜೀವನ
ಕಿರಣ್ ಖೇರ್ರನ್ನು ಮದುವೆಯಾಗಿರುವ ಅನುಪಮ್ ಖೇರ್, ನಟ ಸಿಕಂದರ ಖೇರ್ ಇವರಿಗೆ ಮಲಮಗನಾಗಿದ್ದಾನೆ.
ಬಾಹ್ಯ ಸಂಪರ್ಕಗಳು
ವರ್ಗ:ಬಾಲಿವುಡ್
ಶಕ್ತಿಕಾಂತ ದಾಸ್
ಶಕ್ತಿಕಾಂತ ದಾಸ್ (ಜನನ 1957-02-26 ) ನಿವೃತ್ತ 1980   ಬ್ಯಾಚ್ ಇಂಡಿಯನ್ ಅಡ್ಮಿನಿಸ್ಟ್ರೇಟಿವ್ ಸರ್ವಿಸ್ (ಐಎಎಸ್) ತಮಿಳುನಾಡು ಕೇಡರ್ ಅಧಿಕಾರಿ. ಪ್ರಸ್ತುತ ಭಾರತೀಯ ರಿಸರ್ವ್ ಬ್ಯಾಂಕ್ ನ (ಆರ್‌ಬಿಐ) 25 ನೇ ಗವರ್ನರ್ ಆಗಿ ಸೇವೆ ಸಲ್ಲಿಸುತ್ತಿರುವ ಅವರು ಈ ಹಿಂದೆ ಹದಿನೈದನೇ ಹಣಕಾಸು ಆಯೋಗ ಮತ್ತು ಭಾರತದ ಶೆರ್ಪಾ ಜಿ 20 ಯ ಸದಸ್ಯರಾಗಿದ್ದರು.
ಐಎಎಸ್ ಅಧಿಕಾರಿಯಾಗಿ ವೃತ್ತಿಜೀವನದ ಅವಧಿಯಲ್ಲಿ, ದಾಸ್ ಆರ್ಥಿಕ ವ್ಯವಹಾರಗಳ ಕಾರ್ಯದರ್ಶಿ, ಕಂದಾಯ ಕಾರ್ಯದರ್ಶಿ, ರಸಗೊಬ್ಬರಗಳ ಕಾರ್ಯದರ್ಶಿ ಸೇರಿದಂತೆ ಭಾರತೀಯ ಮತ್ತು ತಮಿಳುನಾಡು ಸರ್ಕಾರಗಳಿಗೆ ವಿವಿಧ ಹುದ್ದೆಗಳಲ್ಲಿ ಸೇವೆ ಸಲ್ಲಿಸಿದರು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಭುವನೇಶ್ವರದಲ್ಲಿ ಜನಿಸಿದ ಅವರು, ಅಲ್ಲಿನ ಡೆಮಾಂಸ್ಟ್ರೇಶನ್ ಮಲ್ಟಿಪರ್ಪಸ್ ಶಾಲೆಯಲ್ಲಿ  ವಿದ್ಯಾಭ್ಯಾಸ ಪಡೆದ ನಂತರ ಇತಿಹಾಸ ವಿಷಯದಲ್ಲಿ ಸ್ನಾತಕ ( ಬಿಎ ) ಮತ್ತು ಸ್ನಾತಕೋತ್ತರ ಪದವಿಗಳನ್ನು ( ಎಮ್ಎ) ದೆಹಲಿ ವಿಶ್ವವಿದ್ಯಾಲಯದ ಸೇಂಟ್ ಸ್ಟೀಫನ್ಸ್ ಕಾಲೇಜಿನಿಂದ  ಪಡೆದರು.
ಐಎಎಸ್ ಅಧಿಕಾರಿಯಾಗಿ
ಪ್ರಧಾನ ಕಾರ್ಯದರ್ಶಿ ( ಕೈಗಾರಿಕೆಗಳು ), ವಿಶೇಷ ಆಯುಕ್ತರು ( ಕಂದಾಯ ), ಕಾರ್ಯದರ್ಶಿ (ಕಂದಾಯ), ಕಾರ್ಯದರ್ಶಿ ( ವಾಣಿಜ್ಯ ತೆರಿಗೆಗಳು ), ತಮಿಳುನಾಡು ರಾಜ್ಯದ ಯೋಜನಾ ನಿರ್ದೇಶಕರಂತೆ ದಾಸ್ ಭಾರತ ಸರ್ಕಾರ ಮತ್ತು ತಮಿಳುನಾಡು ಸರ್ಕಾರಕ್ಕೆ ವಿವಿಧ ಹುದ್ದೆಗಳಲ್ಲಿ ಸೇವೆ ಸಲ್ಲಿಸಿದರು. ಏಡ್ಸ್ ಕಂಟ್ರೋಲ್ ಸೊಸೈಟಿ ಮತ್ತು ತಮಿಳುನಾಡು ಸರ್ಕಾರದಲ್ಲಿ ದಿಂಡಿಗಲ್ ಮತ್ತು ಕಾಂಚೀಪುರಂ ಜಿಲ್ಲೆಗಳ ಜಿಲ್ಲಾಧಿಕಾರಿ ಮತ್ತು ಸಂಗ್ರಾಹಕರಾಗಿ ; ಮತ್ತು ಕೇಂದ್ರ ಆರ್ಥಿಕ ವ್ಯವಹಾರಗಳ ಕಾರ್ಯದರ್ಶಿಯಾಗಿ, ಕೇಂದ್ರ ಕಂದಾಯ ಕಾರ್ಯದರ್ಶಿಯಾಗಿ, ಕೇಂದ್ರ ರಸಗೊಬ್ಬರಗಳ ಕಾರ್ಯದರ್ಶಿಯಾಗಿ, ಭಾರತೀಯ ಸರ್ಕಾರದ ಹಣಕಾಸು ಸಚಿವಾಲಯದ ಆರ್ಥಿಕ ವ್ಯವಹಾರಗಳ ಇಲಾಖೆಯಲ್ಲಿ ವಿಶೇಷ ಕಾರ್ಯದರ್ಶಿಯಾಗಿ ಮತ್ತು ಹಣಕಾಸು ಸಚಿವಾಲಯದ ಖರ್ಚು ಇಲಾಖೆಯಲ್ಲಿ ಜಂಟಿ ಕಾರ್ಯದರ್ಶಿಯಾಗಿ. alt=|left|thumb| July 9, 2015 [[ನವ ದೆಹಲಿ|ನವದೆಹಲಿಯಲ್ಲಿ FATCA ಗೆ ಸಹಿ ಹಾಕಿದ ಬಗ್ಗೆ ಭಾರತದ ಯುನೈಟೆಡ್ ಸ್ಟೇಟ್ಸ್ ರಾಯಭಾರಿ ರಿಚರ್ಡ್ ವರ್ಮಾ (ಬಲ) ಅವರೊಂದಿಗೆ ದಾಸ್ (ಎಡ) ]]
ಭಾರತೀಯ ರಿಸರ್ವ್ ಬ್ಯಾಂಕ್ ಗವರ್ನರ್
ಹಿಂದಿನ ಗವರ್ನರ್ ಆಗಿದ್ದ ಊರ್ಜಿತ್ ಪಟೇಲ್ ರಾಜೀನಾಮೆ ನೀಡಿದ ಬಳಿಕ ಈ ಮೂರು ಅವಧಿಗೆ ದಾಸ್ ಅವರನ್ನು 2018-12-11 ಎಸಿಸಿ ಭಾರತೀಯ ರಿಸರ್ವ್ ಬ್ಯಾಂಕ್ ಗವರ್ನರ್ ಆಗಿ ನೇಮಿಸಿತು.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು
ಕ್ರೈಸ್ಟ್ ಯೂನಿವರ್ಸಿಟಿ ಕನ್ನಡ ಸಂಘ,ಬೆಂಗಳೂರು
ಕ್ರೈಸ್ಟ್ ಯೂನಿವರ್ಸಿಟಿ ಕನ್ನಡ ಸಂಘ ಕನ್ನಡ ಭಾಷೆ ಮತ್ತು ಸಾಹಿತ್ಯದ ಬೆಳವಣಿಗೆಗೆ ಹಾಗೂ ಪುಸ್ತಕ ಪ್ರಕಟಣೆಗೆ ಆರಂಭವಾದ ಸಂಘವಾಗಿದೆ. ೧೯೭೨ನೆ ಡಿಸೆಂಬರ್ ತಿಂಗಳಿನಲ್ಲಿ ಆರಂಭವಾದ ಈ ಸಂಘ ಇಲ್ಲಿಯವರೆಗೆ ಒಟ್ಟು ೨೨೭ ಪುಸ್ತಕಗಳನ್ನು ಪ್ರಕಟಿಸಿದೆ.ನವೆಂಬರ್ ೧೯ ೨೦೧೨ ರಂದು ಡಾ.ವೀರಪ್ಪಮೊಯಿಲಿಯವರ ೩ ಪುಸ್ತಕಗಳನ್ನು ಬಿಡುಗಡೆ ಮಾಡಿತು. ಕಥೆ,ಕಾದಂಬರಿ,ಪ್ರಭಂಧ,ವಿಮರ್ಶೆ,ಅನುವಾದ ಇವೇ ಮೊದಲಾದ ಸಾಹಿತ್ಯ ಪ್ರಕಾರಗಳಿಗೆ ಸಂಬಂಧಿಸಿದಂತೆ ಪುಸ್ತಕಗಳನ್ನು ಪ್ರಕಟಿಸಿದೆ.
ಉಲ್ಲೇಖ
ವರ್ಗ:ಕನ್ನಡ ಸಂಘಗಳು
ಮಿಸ್ಟರ್ ರಾಜ
೧೯೮೭ರಲ್ಲಿ ಬಿಡುಗಡೆಯಾದ ಅಂಬರೀಶ್ ಅಭಿನಯದ ಹಂಸಲೇಖ ಸಂಗೀತ, ಸಾಹಿತ್ಯದಲ್ಲಿನ ಕನ್ನಡ ಚಲನಚಿತ್ರ.ಈ ಚಿತ್ರದ ನಾಯಕನಟಿಯಾಗಿ ಮಹಾಲಕ್ಷ್ಮಿಯವರು ಅಭಿನಯಿಸಿದ್ದಾರೆ.
ಗೀತೆಗಳ ಪಟ್ಟಿ
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಗುಜರಾತಿನ ಇತಿಹಾಸ
ಶಿಲಾಯುಗ
ಶಿಲಾಯುಗದಿಂದಲೂ ಗುಜರಾತ್ ಮಾನವನ ನೆಲೆಯಾಗಿತ್ತೆಂಬುದು 1890ರ ದಶಕದಲ್ಲಿ ಬ್ರೂಸ್ಫುಟ್ನಿಂದ ಮತ್ತು ಇತ್ತೀಚೆಗೆ ಶೋಧವಾದ ಆದಿಶಿಲಾಯುಗದ ನೆಲೆಗಳಿಂದ ತಿಳಿದುಬಂದಿದೆ. ಕಚ್ಛ್‌ ಪ್ರದೇಶದ ವಿರಾಣಿ ನದಿಯ ಬಯಲಿನಲ್ಲಿ ಬಲ್ಸಾರ್ ಜಿಲ್ಲೆಯ ಲ್ಲಿಯ ಮಾನ್, ತಾನ್ ನದಿಗಳ ಪ್ರದೇಶದಲ್ಲಿ ಆದಿಶಿಲಾಯುಗದ ಕೈಗೊಡಲಿ, ಮಚ್ಚು, ಸೀಳುಗತ್ತಿ, ಹೆರೆಯುವ ಚಕ್ಕೆಗಳು ಮುಂತಾದ ಶಿಲಾ ಉಪಕರಣಗಳು ದೊರೆತಿವೆ. ರಾಜಕೋಟೆ ಜಿಲ್ಲೆಯಲ್ಲಿರುವ ಭದರ್ ಹತ್ತಿರ ನದಿದಂಡೆಯ ಕೆಳಭಾಗದ ಮರಳಿನ ಪದರದಲ್ಲಿ ಆದಿಶಿಲಾಯುಗದ ಕಲ್ಲಿನ ಉಪಕರಣಗಳೂ ಮೇಲಿನ ಮರಳಿನ ಪದರದಲ್ಲಿ ಮಧ್ಯ ಶಿಲಾಯುಗದ ಕಲ್ಲಿನ ಉಪಕರಣಗಳೂ ದೊರೆತಿವೆ. ಇವುಗಳಿಂದ ಗುಜರಾತಿನ ಶಿಲಾಯುಗ ಸಂಸ್ಕೃತಿಗಳ ಅನುಕ್ರಮ ತಿಳಿದಿದೆ. ಕಚ್ಛ್‌ನಲ್ಲಿರುವ ರೋಜ್ಡಿಯದ ಹತ್ತಿರದ ನದಿಯ ದಡದಲ್ಲಿಯ ಮೇಲಿನ ಪದರಗಳಲ್ಲಿ ಮಧ್ಯಶಿಲಾಯುಗದ ನೀಳ ಚಕ್ಕೆಗಳು, ಮೊನೆಗಳು, ತಿರುಳುಗಲ್ಲು ಮುಂತಾದ ಟರ್ಟ್‌ ಮತ್ತು ಕ್ವಾರ್ಟ್‌ಜೈಟ್ ಕಲ್ಲಿನಲ್ಲಿ ಮಾಡಿದ ಉಪಕರಣಗಳು ದೊರೆತಿರುವುದು ಗಮನಾರ್ಹ. ಆದಿ ಹಾಗೂ ಮಧ್ಯಶಿಲಾಯುಗದ ಇನ್ನೂ ಕೆಲವು ನೆಲೆಗಳ ಶೋಧವಾಗಿದೆ. ನರ್ಮದಾ ಮತ್ತು ಅದರ ಉಪನದಿಗಳ ಪ್ರದೇಶದಲ್ಲಿ ತೋರಿಬಂದ ಶಿಲಾಯುಗ ಸಂಸ್ಕೃತಿಗಳು ಮತ್ತು ಅವುಗಳ ಕಾಲದ ಬಗ್ಗೆ ಗಮನಾರ್ಹವಾದ ವೈಜ್ಞಾನಿಕ ಅಧ್ಯಯನ ನಡೆದಿದೆ.
ಇದನ್ನೂ ನೋಡಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಇತಿಹಾಸ
ವನುವಾಟು
ವನುವಾಟು ಗಣರಾಜ್ಯವು ದಕ್ಷಿಣ ಶಾಂತಸಾಗರದಲ್ಲಿರುವ ಒಂದು ದ್ವೀಪರಾಷ್ಟ್ರ. ಈ ದ್ವೀಪಗುಚ್ಛವು ಆಸ್ಟ್ರೇಲಿಯಾದ ಈಶಾನ್ಯಕ್ಕೆ ೧೭೫೦ ಕಿ.ಮೀ. ದೂರದಲ್ಲಿದೆ. ೧೨೧೮೯ ಚ.ಕಿ.ಮೀ. ವಿಸ್ತೀರ್ಣವುಳ್ಳ ವನುವಾಟುವಿನ ಜನಸಂಖ್ಯೆ ಸುಮಾರು ೨೨೧೦೦೦. ರಾಷ್ಟ್ರದ ರಾಜಧಾನಿ ಪೋರ್ಟ್ ವಿಲಾ. ೧೮ನೆಯ ಶತಮಾನದ ಕೊನೆಯಲ್ಲಿ ವನುವಾಟುವಿನಲ್ಲಿ ಬ್ರಿಟಿಷರು ನೆಲೆಸತೊಡಗಿದರು. ೧೮೮೭ರಲ್ಲಿ ವನುವಾಟು ಆಂಗ್ಲರ ಹಾಗೂ ಫ್ರೆಂಚರ ಜಂಟಿ ನೌಕಾಪಡೆಗಳ ಆಡಳಿತಕ್ಕೆ ಒಳಪಟ್ಟಿತು. ೧೯೮೦ರಲ್ಲಿ ಪೂರ್ಣ ಸ್ವಾತಂತ್ರ್ಯ ಪಡೆದ ವನುವಾಟು ಗಣರಾಜ್ಯವಾಯಿತು. ವನುವಾಟು ೮೩ ದ್ವೀಪಗಳ ಸಮೂಹ. ಇವುಗಳ ಪೈಕಿ ೨ರ ಮೇಲೆ ಫ್ರಾನ್ಸ್ ಸ್ವಾಮಿತ್ವದ ದಾವೆ ಹೂಡಿದೆ. ಹೆಚ್ಚಿನ ಎಲ್ಲಾ ದ್ವೀಪಗಳೂ ಪರ್ವತಪ್ರಾಂತ್ಯ. ಉಷ್ಣವಲಯದ ಅಥವಾ ಸಮಶೀತೋಷ್ಣವಲಯದ ಹವಾಮಾನವನ್ನು ವನುವಾಟು ಹೊಂದಿದೆ. ದೇಶದಲ್ಲಿ ಲೊಪೇವಿ ಸೇರಿದಂತೆ ಹಲವಾರು ಸಕ್ರಿಯ ಜ್ವಾಲಾಮುಖಿಗಳಿವೆ. ಜ್ವಾಲಾಮುಖಿಗಳ ಸ್ಫೋಟಗಳು ವನುವಾಟುವಿಗೆ ನಿರಂತರ ಆತಂಕದ ವಿಷಯ. ಇತ್ತೀಚಿನ ಸ್ಫೋಟ ೧೯೪೫ರಲ್ಲಿ ಸಂಭವಿಸಿತು. ವನುವಾಟು ಹೆಚ್ಚು ಮಳೆ ಬೀಳುವ ವಲಯದಲ್ಲಿದೆ. ಕೃಷಿ ರಾಷ್ಟ್ರದ ಪ್ರಮುಖ ಉದ್ಯೋಗ. ನಾಡಿನ ೬೫% ಜನತೆ ವ್ಯವಸಾಯವನ್ನೇ ಅವಲಂಬಿಸಿದ್ದಾರೆ. ಉಳಿದಂತೆ ಮೀನುಗಾರಿಕೆಯೂ ವ್ಯಾಪಕ. ರಫ್ತಾಗುವ ಸರಕುಗಳು ಬಹಳ ಕಡಿಮೆ. ರಾಷ್ಟ್ರವು ಜ್ವಾಲಾಮುಖಿಸ್ಫೋಟ, ಭೂಕಂಪ ಮತ್ತು ಸುನಾಮಿಗಳಂತಹ ನೈಸರ್ಗಿಕ ಪ್ರಕೋಪಗಳಿಗೆ ತುತ್ತಾಗುತ್ತಲೇ ಇದೆ. ದ್ವೀಪಗಳ ನಡುವೆ ಅಗಾಧ ಅಂತರವಿರುವುದು. ಈ ಕಾರಣಗಳಿಂದಾಗಿ ಆರ್ಥಿಕ ಪ್ರಗತಿ ನಿರೀಕ್ಷಿತ ಮಟ್ಟದಲ್ಲಿ ಆಗಿಲ್ಲ. ಮೆಲಾನೇಷ್ಯನ್ ಜನಾಂಗದವರು ಹೆಚ್ಚಿರುವ ವನುವಾಟುವಿನ ಮುಖ್ಯ ಭಾಷೆಗಳು ಇಂಗ್ಲಿಷ್, ಫ್ರೆಂಚ್ ಮತ್ತು ಬಿಸ್ಲಾಮಾ. ಇವಲ್ಲದೆ ನೂರಕ್ಕೂ ಹೆಚ್ಚು ಬುಡಕಟ್ಟು ಭಾಷೆಗಳೂ ನುಡಿಯಲ್ಪಡುತ್ತಿವೆ. ಬಹುಸಂಖ್ಯಾಕರು ಕ್ರಿಶ್ಚಿಯನ್ ಮತಾವಲಂಬಿಗಳು.
ವರ್ಗ:ಒಷ್ಯಾನಿಯದ ದೇಶಗಳು
ಎ. ವೈದ್ಯನಾಥ ಐಯರ್
link=//upload.wikimedia.org/wikipedia/commons/thumb/0/0e/A_Vaidyanatha_Iyer_1999_stamp_of_India.jpg/220px-A_Vaidyanatha_Iyer_1999_stamp_of_India.jpg|thumb| ಎ. ವೈದ್ಯನಾಥ ಅಯ್ಯರ್ ಅವರು ೧೯೯೯ ರ ಭಾರತದ ಅಂಚೆಚೀಟಿಯಲ್ಲಿ '''ಎ. ವೈದ್ಯನಾಥ ಅಯ್ಯರ್ (೧೬ ಮೇ ೧೮೯೦ - ೨೩ ಫೆಬ್ರವರಿ ೧೯೫೫), ಮಧುರೈ ವೈದ್ಯನಾಥ ಅಯ್ಯರ್ ಅಥವಾ ಅಯ್ಯರ್''' ಎಂದೂ ಕರೆಯಲ್ಪಡುವ ಭಾರತೀಯ ಕಾರ್ಯಕರ್ತ, ರಾಜಕಾರಣಿ ಮತ್ತು ಸ್ವಾತಂತ್ರ್ಯ ಹೋರಾಟಗಾರ, ಇವರು ೧೯೩೯ ರಲ್ಲಿ ಮದ್ರಾಸ್ ಪ್ರೆಸಿಡೆನ್ಸಿಯಲ್ಲಿ ದೇವಾಲಯ ಪ್ರವೇಶ ಚಳವಳಿಯನ್ನು ಮುನ್ನಡೆಸಿದರು.
ದೇವಾಲಯ ಪ್ರವೇಶ ಚಳುವಳಿ
೧೯೩೯ ರಲ್ಲಿ ದೇವಾಲಯ ಪ್ರವೇಶ ಅಧಿಕಾರ ಮತ್ತು ನಷ್ಟ ಪರಿಹಾರ ಕಾಯಿದೆಯನ್ನು ಸರ್ಕಾರವು ಅಂಗೀಕರಿಸಿತು. ಅದರ ಮೂಲಕ ದಲಿತರು ಹಿಂದೂ ದೇವಾಲಯಗಳಿಗೆ ಪ್ರವೇಶಿಸುವುದನ್ನು ನಿಷೇಧಿಸುವ ನಿರ್ಬಂಧಗಳನ್ನು ತೆಗೆದುಹಾಕಲಾಯಿತು. ಈ ಸಮಯದಲ್ಲಿ, ವೈದ್ಯನಾಥ ಅಯ್ಯರ್ ಅವರು ತಮಿಳುನಾಡು ಹರಿಜನ ಸೇವಾ ಸಂಘದ ಅಧ್ಯಕ್ಷರಾಗಿದ್ದರು. ೮ ಜುಲೈ ೧೯೩೯ ರಂದು, ವೈದ್ಯನಾಥ ಅಯ್ಯರ್ ಮಧುರೈನ ಮೀನಾಕ್ಷಿ ದೇವಸ್ಥಾನವನ್ನು ಎಲ್ಎನ್ ಗೋಪಾಲಸಾಮಿ ಮತ್ತು ಅವರ ಆರು ದಲಿತ ಗೆಳೆಯರಾದ ಪಿ. ಕಕ್ಕನ್, ಮುರುಗಾನಂದಂ, ಚಿನ್ನಯ್ಯ, ಪೂರ್ಣಲಿಂಗಂ ಮತ್ತು ಮುತ್ತು ಅವರ ಜೊತೆಯಲ್ಲಿ ಪ್ರವೇಶಿಸಿದರು. ಇದನ್ನು ಮೇಲ್ಜಾತಿ ಹಿಂದೂ ಮುಖಂಡರು ಮತ್ತು ಜಾತಿ ಧರ್ಮವನ್ನು ಕಾಪಾಡಲು ಬಯಸುವವರು ಕಟುವಾಗಿ ವಿರೋಧಿಸಿದರು. ಜೊತೆಗೆ,೧೯೨೬ರ ಮದ್ರಾಸ್ ಪ್ರೆಸಿಡೆನ್ಸಿ ಲೆಜಿಸ್ಲೇಟಿವ್ ಕೌನ್ಸಿಲ್ ಚುನಾವಣೆಯಲ್ಲಿ ವಿರೋಧಿ ಪೆರಿಯಾರ್ ಇದು ಮುಂಬರುವ ಚುನಾವಣೆಗಳಲ್ಲಿ ಜಸ್ಟೀಸ್ ಪಾರ್ಟಿಯನ್ನು ಎದುರಿಸಲು ರಾಜಕೀಯ ನಾಟಕ ಎಂದು ಕಾಮೆಂಟ್ ಮಾಡಿದರು.
ಸಾವು ಮತ್ತು ಪರಂಪರೆ
ತಮಿಳುನಾಡು ಹರಿಜನ ಸೇವಕ ಸಂಘವು ಅಯ್ಯರ್ ಅವರ ಗೌರವಾರ್ಥ ಜೀವನಚರಿತ್ರೆಯನ್ನು ಬರೆದಿದೆ, ಅದನ್ನು ಹರಿಜನ ತಂಥೈ ಅಮರಾರ್ ವೈದ್ಯನಾಥ ಅಯ್ಯರಿನ್ ವಾಜ್ಕೈ ವರಲಾರು (ಅಮರ ವೈದ್ಯನಾಥ ಅಯ್ಯರ್ ಅವರ ಜೀವನಚರಿತ್ರೆ, ಎಲ್ಲಾ ಹರಿಜನರ ತಂದೆ) ಎಂದು ಹೆಸರಿಸಲಾಯಿತು. ಜೀವನ ಚರಿತ್ರೆಯನ್ನು ೧೯೯೧ ರಲ್ಲಿ ಪ್ರೊಫೆಸರ್ ಪಿ ಎಸ್ ಚಂದ್ರಪ್ರಭು ಬರೆದಿದ್ದಾರೆ. ಪುಸ್ತಕದ ಹೊಸ ಆವೃತ್ತಿಯನ್ನು ಮಾರ್ಚ್ ೨೦೧೨ರಲ್ಲಿ ಪ್ರಕಟಿಸಲಾಯಿತು. ಅಯ್ಯರ್ ಅವರು ಸ್ವಾತಂತ್ರ್ಯ ಚಳವಳಿಗೆ ಸಮರ್ಪಿತರಾಗಿದ್ದರು ಮತ್ತು ಸಾಮಾಜಿಕವಾಗಿ ಖಿನ್ನತೆಗೆ ಒಳಗಾದ ಜನರಿಗೆ ಮತ್ತು ಅವರ ಕ್ಷೇತ್ರದ ಜನರಿಗೆ ಸಹಾಯ ಮಾಡಿದರು. ಅವರು ೧೯೫೨ ರಲ್ಲಿ ಚುನಾವಣೆಯಲ್ಲಿ ಭಾಗವಹಿಸಲಿಲ್ಲ ಏಕೆಂದರೆ ಅವರು ತುಂಬಾ ದುರ್ಬಲರಾಗಿದ್ದರು. ಅವರ ಅಂತಿಮ ದಿನಗಳಲ್ಲಿ, ಅತ್ಯುತ್ತಮ ವೈದ್ಯಕೀಯ ವಿಧಾನಗಳು ಸಹ ಅವರನ್ನು ಉಳಿಸಲು ಸಾಧ್ಯವಾಗಲಿಲ್ಲ. ಪ್ರತಿ ವರ್ಷ, ಅಯ್ಯರ್ ಅವರ ಪುಣ್ಯತಿಥಿಯಂದು (ಫೆಬ್ರವರಿ ೨೩) ಜನರು ಅವರ ಪ್ರತಿಮೆಗೆ ಮಾಲಾರ್ಪಣೆ ಮಾಡುವ ಮೂಲಕ ಗೌರವ ಸಲ್ಲಿಸುತ್ತಾರೆ. ಆ ದಿನದಂದು, ಚೆನ್ನೈ ಥಕ್ಕರ್ ಬಾಬಾ ವಿದ್ಯಾಲಯ ಶಾಲೆಯಲ್ಲಿ ಅವರ ಸ್ಮಾರಕ ಮತ್ತು ಹರಿಜನರ ಸೇವೆಗಾಗಿ ೧೯೩೨ ರಲ್ಲಿ ಅಯ್ಯರ್ ಅವರು ಪ್ರಾರಂಭಿಸಿದ ಮಧುರೈ ಸೇವಾಲಯಂ ಗೆ ಗೌರವ ಸಲ್ಲಿಸಲಾಗುತ್ತದೆ. ವೈದ್ಯನಾಥ ಅಯ್ಯರ್ ೧೯೫೫ ನಿಧನರಾದರು. ೯ ಡಿಸೆಂಬರ್ ೧೯೯೯ ರಂದು ಭಾರತ ಸರ್ಕಾರವು ಅವರ ನೆನಪಿಗಾಗಿ ಅಂಚೆ ಚೀಟಿಯನ್ನು ಬಿಡುಗಡೆ ಮಾಡಿತು
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ನೀರು ಹಕ್ಕಿ
link=//upload.wikimedia.org/wikipedia/commons/thumb/1/17/Belmont_lake_birds.jpg/220px-Belmont_lake_birds.jpg|thumb| ನೀರಿನ ಹಕ್ಕಿಗಳು ನೀರಿನ ಹಕ್ಕಿ, ಪರ್ಯಾಯವಾಗಿ ಜಲಪಕ್ಷಿ ಅಥವಾ ಜಲಚರ ಪಕ್ಷಿ, ನೀರಿನ ಮೇಲೆ ಅಥವಾ ಅದರ ಸುತ್ತಲೂ ವಾಸಿಸುವ ಪಕ್ಷಿಯಾಗಿದೆ. ಕೆಲವು ವ್ಯಾಖ್ಯಾನಗಳಲ್ಲಿ, ನೀರಿನ ಹಕ್ಕಿ ಎಂಬ ಪದವನ್ನು ವಿಶೇಷವಾಗಿ ಸಿಹಿನೀರಿನ ಪರಿಸರ ವ್ಯವಸ್ಥೆಗಳಲ್ಲಿ ಪಕ್ಷಿಗಳಿಗೆ ಅನ್ವಯಿಸಲಾಗುತ್ತದೆ, ಆದಾಗ್ಯೂ ಇತರರು ಸಮುದ್ರ ಪರಿಸರದಲ್ಲಿ ವಾಸಿಸುವ ಸಮುದ್ರ ಪಕ್ಷಿಗಳಿಂದ ಯಾವುದೇ ವ್ಯತ್ಯಾಸವನ್ನು ಹೊಂದಿಲ್ಲ. ಕೆಲವು ನೀರಿನ ಪಕ್ಷಿಗಳು (ಉದಾಹರಣೆಗೆ ಅಲೆದಾಡುವ ಹಕ್ಕಿಗಳು ) ಹೆಚ್ಚು ಭೂಜೀವಿಗಳಾಗಿದ್ದರೆ ಇತರವು (ಉದಾಹರಣೆಗೆ ಜಲಪಕ್ಷಿಗಳು ) ಹೆಚ್ಚು ಜಲಚರವಾಗಿರುತ್ತವೆ. ಅವು ಪರಿಸರವನ್ನು ಅವಲಂಬಿಸಿ ಬದಲಾಗುತ್ತವೆ. ಈ ರೂಪಾಂತರಗಳಲ್ಲಿ ವೆಬ್ಡ್ ಪಾದಗಳು, ಕೊಕ್ಕುಗಳು ಮತ್ತು ಕಾಲುಗಳು ನೀರಿನಲ್ಲಿ ಆಹಾರಕ್ಕಾಗಿ ಹೊಂದಿಕೊಳ್ಳುತ್ತವೆ ಮತ್ತು ನೀರಿನಲ್ಲಿ ಬೇಟೆಯನ್ನು ಹಿಡಿಯಲು ಮೇಲ್ಮೈ ಅಥವಾ ಗಾಳಿಯಿಂದ ಧುಮುಕುವ ಸಾಮರ್ಥ್ಯ.
ಆಸ್ಪ್ರೇಗಳು ಮತ್ತು ಸಮುದ್ರ ಹದ್ದುಗಳಂತಹ ಬೇಟೆಯಾಡುವ ಕೆಲವು ಮೀನುಹಾರಿ ಪಕ್ಷಿಗಳು ಜಲವಾಸಿ ಬೇಟೆಯನ್ನು ಬೇಟೆಯಾಡುತ್ತವೆ, ಆದರೆ ಹೆಚ್ಚು ಕಾಲ ನೀರಿನಲ್ಲಿ ಉಳಿಯುವುದಿಲ್ಲ. ಅವುಗಳು ಒಣ ಭೂಮಿಯಲ್ಲಿ ಪ್ರಧಾನವಾಗಿ ವಾಸಿಸುತ್ತವೆ ಮತ್ತು ಅವುಗಳನ್ನು ನೀರಿನ ಪಕ್ಷಿಗಳೆಂದು ಪರಿಗಣಿಸಲಾಗುವುದಿಲ್ಲ. ವಾಟರ್‌ಬರ್ಡ್ ಎಂಬ ಪದವನ್ನು ಸಂರಕ್ಷಣಾ ಸಂದರ್ಭದಲ್ಲಿಯೂ ಸಹ ವಾಸವಾಗಿರುವ ಅಥವಾ ನೀರಿನ ಅಥವಾ ಜೌಗು ಪ್ರದೇಶಗಳ ಮೇಲೆ ಅವಲಂಬಿತವಾಗಿರುವ ಯಾವುದೇ ಪಕ್ಷಿಗಳನ್ನು ಉಲ್ಲೇಖಿಸಲು ಬಳಸಲಾಗುತ್ತದೆ. ಈ ಬಳಕೆಯ ಉದಾಹರಣೆಗಳಲ್ಲಿ ಆಫ್ರಿಕನ್-ಯುರೇಷಿಯನ್ ವಲಸೆ ಜಲಪಕ್ಷಿಗಳ ಸಂರಕ್ಷಣೆ ಮತ್ತು ವಾಲ್ನೌ ವಾಟರ್‌ಬರ್ಡ್ ರಿಸರ್ವ್ ಒಪ್ಪಂದ ಸೇರಿವೆ. link=//upload.wikimedia.org/wikipedia/commons/thumb/e/ee/Yellow-billed_Loon_Chipp_South_8-12-13_Ryan_Askren.jpg/220px-Yellow-billed_Loon_Chipp_South_8-12-13_Ryan_Askren.jpg|thumb| ಹಳದಿ ಕೊಕ್ಕಿನ ಲೂನ್/ಮುಳುಕ ( ಗಾವಿಯಾ ಆಡಮ್ಸಿ ) [[ಅಮೇರಿಕ ಸಂಯುಕ್ತ ಸಂಸ್ಥಾನ|ಯುನೈಟೆಡ್ ಸ್ಟೇಟ್ಸ್‌ನ ಅಲಾಸ್ಕಾದ ಉತ್ತರ ಪ್ರದೇಶದಲ್ಲಿ ಸರೋವರದ ಮೇಲೆ ಈಜುತ್ತಿರುವುದು]]
ರೀತಿಯ
ನೀರಿನ ಪಕ್ಷಿಗಳ ಕೆಲವು ಉದಾಹರಣೆಗಳು:
ವಿಕಾಸ
ಜಲಪಕ್ಷಿಗಳ ವಿಕಸನವು ಮುಖ್ಯವಾಗಿ ಆಹಾರ ತಂತ್ರಗಳನ್ನು ಸುಧಾರಿಸಲು ರೂಪಾಂತರಗಳ ಸುತ್ತ ಕೇಂದ್ರೀಕೃತವಾಗಿರುತ್ತದೆ. ಇದು ಡೈವಿಂಗ್ ಅಥವಾ ವೇಡಿಂಗ್ ಮತ್ತು ಕಾಲ್ಬೆರಳುಗಳ ನಡುವೆ ವೆಬ್ಬಿಂಗ್ಗೆ ಹೊಂದಿಕೊಳ್ಳುವ ಕಾಲುಗಳನ್ನು ಒಳಗೊಂಡಿದೆ. ಈ ಅನೇಕ ರೂಪಾಂತರಗಳು ವಿವಿಧ ರೀತಿಯ ಜಲಪಕ್ಷಿಗಳ ನಡುವೆ ಸಾಮಾನ್ಯವಾಗಿದೆ. ಉದಾಹರಣೆಗೆ, ಫ್ಲೆಮಿಂಗೋಗಳು ಮತ್ತು ಬಾತುಕೋಳಿಗಳು ಇದೇ ರೀತಿಯ ಫಿಲ್ಟರ್-ಫೀಡಿಂಗ್ ಜೀವನಶೈಲಿಯನ್ನು ಹಂಚಿಕೊಳ್ಳುತ್ತವೆ ಮತ್ತು ಶೂಬಿಲ್ ಅನೇಕ ಅಲೆದಾಡುವ ಪಕ್ಷಿಗಳಿಗೆ ಒಂದೇ ರೀತಿಯ ರಚನೆಯನ್ನು ( ರೂಪವಿಜ್ಞಾನ ) ಹೊಂದಿದೆ.
ಡಿಎನ್‌ಎ ಅನುಕ್ರಮ ವಿಶ್ಲೇಷಣೆ, ನಿರ್ದಿಷ್ಟವಾಗಿ ಮೈಟೊಕಾಂಡ್ರಿಯದ ಜೀನ್ ಅನುಕ್ರಮವನ್ನು ವಿವಿಧ ಜಲಚರ ಪಕ್ಷಿಗಳನ್ನು ವರ್ಗೀಕರಿಸಲು ಮತ್ತು ಪ್ರತ್ಯೇಕಿಸಲು ಬಳಸಲಾಗುತ್ತದೆ. ಈ ವರ್ಗೀಕರಣವು ಸಾಪೇಕ್ಷ ಸ್ಪಷ್ಟವಾದ ಸಿನಾಪೊಮಾರ್ಫಿ ವಿಶ್ಲೇಷಣೆ ಮೂಲಕ ಕಂಡುಬರುತ್ತದೆ, ಇದು ದೇಶೀಯ ಬಾತುಕೋಳಿ ಮತ್ತು ಕೋಳಿಗಳನ್ನು ವರ್ಗೀಕರಿಸಿದ ಜೀನ್‌ಗಳ ಕೆಲವು ಶಾಖೆಗಳನ್ನು ಎತ್ತಿ ತೋರಿಸುತ್ತದೆ. ಉದಾಹರಣೆಗೆ, ಒಂದು ಔಟ್‌ಗ್ರೂಪ್. ಈ ಜೀನ್ ಮಾದರಿಗಳನ್ನು ಹೋಲಿಸುವುದು ಮತ್ತು ಅರ್ಥಮಾಡಿಕೊಳ್ಳುವುದು ವಿಜ್ಞಾನಿಗಳು ಜಲಚರ ಪಕ್ಷಿಗಳನ್ನು ವರ್ಗೀಕರಿಸಲು ಅನುವು ಮಾಡಿಕೊಡುತ್ತದೆ.
ಸಂರಕ್ಷಣಾ
ಅಮೆರಿಕಾದಲ್ಲಿ ಜಲಪಕ್ಷಿಗಳ ಸಂರಕ್ಷಣೆಯನ್ನು ಉತ್ತೇಜಿಸಲು, ಅಂತಹ ದೊಡ್ಡ ಪ್ರದೇಶದಲ್ಲಿ ಇದನ್ನು ಸುಗಮಗೊಳಿಸಲು ವಾಟರ್ ಬರ್ಡ್ ಕನ್ಸರ್ವೇಶನ್ ಫಾರ್ ದಿ ಅಮೆರಿಕಾಸ್ ಅನ್ನು ಪ್ರಾರಂಭಿಸಲಾಯಿತು. ಈ ಉಪಕ್ರಮದ ಉದ್ದೇಶವು ಜಲಪಕ್ಷಿಗಳ ಆವಾಸಸ್ಥಾನಗಳನ್ನು ಸಂರಕ್ಷಿಸಲು ಅಂತರರಾಷ್ಟ್ರೀಯ ಸಹಕಾರ ಮತ್ತು ಪಾಲುದಾರಿಕೆಯನ್ನು ಉತ್ತೇಜಿಸುವುದು, ದೀರ್ಘಾವಧಿಯ ಸಮರ್ಥನೀಯ ಯೋಜನೆಗಳನ್ನು ರಚಿಸುವುದು, ಪ್ರದೇಶಗಳಿಗೆ ನಿರ್ದಿಷ್ಟ ಸಂರಕ್ಷಣಾ ಯೋಜನೆಗಳನ್ನು ಅನುಷ್ಠಾನಗೊಳಿಸುವುದು ಮತ್ತು ಪ್ರಾದೇಶಿಕ ಮತ್ತು ರಾಷ್ಟ್ರೀಯ ಮಟ್ಟದಲ್ಲಿ ಜಲಪಕ್ಷಿ ಸಂರಕ್ಷಣೆಗಾಗಿ ಕಾನೂನು ಕ್ರಮವನ್ನು ಬೆಂಬಲಿಸುವುದು.
ಅಳಿವು
ಜೌಗು ಪ್ರದೇಶಗಳ ನಷ್ಟವು ಜಲಪಕ್ಷಿಗಳ ಮೇಲೆ ಪ್ರಭಾವ ಬೀರಿದೆ ಮತ್ತು ತೇವ ಪ್ರದೇಶಗಳು ಕಲುಷಿತವಾಗಿರುವ ಪ್ರದೇಶಗಳಲ್ಲಿ ಅವುಗಳ ಅಳಿವಿನಂಚಿಗೆ ಕಾರಣವಾಗಿವೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಚೀನಾದಲ್ಲಿ, ೧೯೭೮ ಮತ್ತು ೨೦೦೮ ರ ನಡುವೆ ೩೩% ಆರ್ದ್ರಭೂಮಿಗಳು ಕಳೆದುಹೋಗಿವೆ, ಇದು ಚೀನಾದ ಜಲಪಕ್ಷಿ ಪ್ರಭೇದಗಳಾದ ಬೇರ್‌ಸ್ ಪೊಚಾರ್ಡ್‌ಗೆ ಪ್ರಾಥಮಿಕ ಸಂತಾನೋತ್ಪತ್ತಿ ಸ್ಥಳವಾಗಿದೆ, ಇದು ಈಗ ಅಳಿವಿನ ಅಪಾಯದಲ್ಲಿದೆ. ಬೇರ್‌ನ ಪೊಚಾರ್ಡ್‌ನ ಜನಸಂಖ್ಯೆಯು ಇತ್ತೀಚಿನ ವರ್ಷಗಳಲ್ಲಿ ೧೫೦ ರಿಂದ ೭೦೦ ಪಕ್ಷಿಗಳಿಗೆ ಕಡಿಮೆಯಾಗಿದೆ. ಏಕೆಂದರೆ ಅವುಗಳ ಆವಾಸಸ್ಥಾನದ ಮೇಲೆ ನಕಾರಾತ್ಮಕ ಪರಿಸರ ಪ್ರಭಾವಗಳು ಮತ್ತು ಬೇಟೆ ಮತ್ತು ಮೀನುಗಾರಿಕೆಯಂತಹ ಮಾನವ ಚಟುವಟಿಕೆಗಳು ಹೆಚ್ಚಾಗಿದೆ.
ಈ ತೇವಭೂಮಿಯ ನಷ್ಟವು ಚೀನಾದಲ್ಲಿನ ವಿವಿಧ ಮೂಲಗಳ ಪರಿಣಾಮವಾಗಿದೆ. ನಗರೀಕರಣ ಮತ್ತು ಕೈಗಾರಿಕೆಗಳ ಹೆಚ್ಚಳವು ನೀರಿನಲ್ಲಿ ಮಾಲಿನ್ಯ ಮತ್ತು ತ್ಯಾಜ್ಯಕ್ಕೆ ಕಾರಣವಾಗಿದೆ. ಇದರ ಜೊತೆಗೆ, ನಿರ್ಮಾಣಕ್ಕಾಗಿ ಪುನಶ್ಚೇತನ ಯೋಜನೆಗಳು ಈ ಪಕ್ಷಿಗಳ ಆವಾಸಸ್ಥಾನಗಳನ್ನು ಹಾಳುಮಾಡುವ ಬೆದರಿಕೆಯನ್ನು ನೀಡುತ್ತವೆ. ಉದಾಹರಣೆಗೆ, ೮೮೫೪ ಹೆಕ್ಟೇರ್‌ಗಳಷ್ಟು ವ್ಯಾಪಿಸಿರುವ ಯೋಜನೆಯು ಈ ಪುನಶ್ಚೇತನ ಯೋಜನೆಗಳಲ್ಲಿ ದೊಡ್ಡದಾಗಿದೆ.
ಅಂತರ ನಿರ್ದಿಷ್ಟ ಸ್ಪರ್ಧೆ
ಸೀಮಿತ ಗಾತ್ರದ ಪ್ಲಾಟ್‌ಗಳಿಗೆ ಅರ್ಥಪೂರ್ಣವಾಗಿ ಸೀಮಿತಗೊಳಿಸಲಾಗದ ಹೆಚ್ಚು ಮೊಬೈಲ್ ಪ್ರಾಣಿಗಳಲ್ಲಿ ಸ್ಪರ್ಧೆಯ ಪ್ರಾಯೋಗಿಕ ಪುರಾವೆಗಳನ್ನು ಪಡೆಯುವುದು ಕಷ್ಟಕರವಾಗಿದೆ. ಅಂತಹ ಅನೇಕ ಪ್ರಾಣಿಗಳು ಕಡಿಮೆ ಮೊಬೈಲ್, ರೆಸಿಡೆಂಟ್ ಟ್ಯಾಕ್ಸಾದೊಂದಿಗೆ ಸ್ಪರ್ಧಿಸುತ್ತವೆ ಎಂದು ನಂಬಲಾಗಿದೆ, ಆದರೆ ಪೋಷಕ ಪುರಾವೆಗಳು ಸಾಂದರ್ಭಿಕವಾಗಿ ಉಳಿದಿವೆ.
ಒಂದು ಉದಾಹರಣೆಯೆಂದರೆ ನೀರಿನ ಹಕ್ಕಿಗಳು ಮತ್ತು ಬೆಂಥಿಕ್ ಫೀಡಿಂಗ್ ಮೀನಿನ ನಡುವಿನ ಪರಸ್ಪರ ಕ್ರಿಯೆ, ಅಥವಾ ನೀರಿನ ದೇಹದ ಅತ್ಯಂತ ಕಡಿಮೆ ಮಟ್ಟದಲ್ಲಿ ಆಹಾರ ನೀಡುವ ಮೀನುಗಳು. ಅನೇಕ ವಲಸೆ ನೀರಿನ ಹಕ್ಕಿಗಳು ತಮ್ಮ ಸಂತಾನೋತ್ಪತ್ತಿ, ಕರಗುವಿಕೆ ಅಥವಾ ಚಳಿಗಾಲದ ಆಧಾರದ ಮೇಲೆ ವಾಸಿಸುವ ಮೀನು ಜಾತಿಗಳಂತೆ ಒಂದೇ ರೀತಿಯ ಆಹಾರ ಸಂಪನ್ಮೂಲಗಳನ್ನು ಬಳಸುತ್ತವೆ. ೧೯೮೨ ರಲ್ಲಿ ಈಡಿ ಮತ್ತು ಕೀಸ್ಟ್ ಮಾಡಿದಂತಹ ಅಧ್ಯಯನಗಳು, ಜಲಪಕ್ಷಿ ಗೋಲ್ಡನಿ ಮತ್ತು ಬೆಂಥಿಕ್ ಮೀನುಗಳ ನಡುವೆ ವಿಲೋಮ ಸಂಬಂಧವನ್ನು ಅನೇಕ ಸರೋವರಗಳಲ್ಲಿ ಕಂಡುಹಿಡಿದವು. ಇದೇ ರೀತಿಯ ಅಧ್ಯಯನಗಳು ಮೊಬೈಲ್ ಜಲಪಕ್ಷಿಗಳು ಹೆಚ್ಚಿನ ಮೀನಿನ ಸಾಂದ್ರತೆಯನ್ನು ಹೊಂದಿರುವ ಪ್ರದೇಶಗಳನ್ನು ತಪ್ಪಿಸುತ್ತವೆ ಮತ್ತು ಸ್ಪರ್ಧೆಯನ್ನು ಕಡಿಮೆ ಮಾಡುತ್ತವೆ ಎಂದು ಸೂಚಿಸಿವೆ.
ರೋಗಗಳು
ಜಲಪಕ್ಷಿಗಳಿಂದ ಹರಡುವ ರೋಗಗಳ ಏಕಾಏಕಿ ಆ ಕಾಡು ಪಕ್ಷಿಗಳಿಗೆ ನೀರಿನಿಂದ ಹರಡುವ ವೈರಸ್‌ಗಳ ಪರಿವರ್ತನೆಯಿಂದ ಉಂಟಾಗುತ್ತದೆ. ಹರಡುವಿಕೆಯು ಇತರ ಜೀವಿಗಳ ಸಮೀಪದಲ್ಲಿರುವ ಸತ್ತ ಜಲಪಕ್ಷಿಗಳಿಂದ ಉಂಟಾಗಬಹುದು ಅಥವಾ ಹೆಚ್ಚು ಜನನಿಬಿಡ ಪ್ರದೇಶಗಳಲ್ಲಿ (ಮಾನವರಿಂದ ಅಥವಾ ಇತರ ಜೀವಿಗಳಿಂದ) ನೆಲೆಗೊಳ್ಳುವ ವೈರಸ್‌ನೊಂದಿಗಿನ ಜಲಪಕ್ಷಿಗಳಿಂದ ಉಂಟಾಗಬಹುದು.
ಡಕ್ ಎಂಟರೈಟಿಸ್ ವೈರಸ್ (ಡಿಇವಿ)
ಡಕ್ ಎಂಟರೈಟಿಸ್ ವೈರಸ್ (ಡಿಇವಿ) ಎಂದೂ ಕರೆಯಲ್ಪಡುವ ಡಕ್ ಪ್ಲೇಗ್ (ಡಿಪಿ), ಸಾಮೂಹಿಕ ಜಲಪಕ್ಷಿ ಉತ್ಪಾದನೆಯಲ್ಲಿ ಪ್ರಮುಖ ಕಾಳಜಿಯನ್ನು ನೀಡುತ್ತದೆ. ಮುಕ್ತ-ಶ್ರೇಣಿಯ ನೀರಿನ ಪಕ್ಷಿಗಳು ಹೆಚ್ಚಾಗಿ ಸಾಂಕ್ರಾಮಿಕ ವಾಹಕಗಳಾಗಿವೆ. ಡಿಇವಿ ಯ ಒಟ್ಟಾರೆ ಸಾಂಕ್ರಾಮಿಕ ರೋಗಶಾಸ್ತ್ರವು ಪಶ್ಚಿಮ ಯುರೋಪ್‌ನಲ್ಲಿ ತಿಳಿದಿಲ್ಲವಾದರೂ, ಪೋಲೆಂಡ್‌ನಲ್ಲಿ ನಡೆಸಿದ ಅಧ್ಯಯನಗಳು ಮುಕ್ತ-ಶ್ರೇಣಿಯ ನೀರಿನ ಪಕ್ಷಿಗಳ ನಡುವೆ ಹೆಚ್ಚಿನ ಮಟ್ಟದ ಪ್ರಸರಣವನ್ನು ಒಪ್ಪಿಕೊಳ್ಳುತ್ತವೆ.
ಡಿಇವಿ ಎಂಬುದು ಡಿಪಿ ಯ ಏಟಿಯೋಲಾಜಿಕಲ್ ಏಜೆಂಟ್ ಆಗಿದ್ದು, ಇದು ಜಲಪಕ್ಷಿಗಳ ಅತ್ಯಂತ ತೀವ್ರವಾದ ಮತ್ತು ಮಾರಣಾಂತಿಕ ರೋಗಗಳಲ್ಲಿ ಒಂದನ್ನು ಪ್ರತಿನಿಧಿಸುತ್ತದೆ ಮತ್ತು ಸಾಕಣೆ ಮತ್ತು ಕಾಡು ಜಲಪಕ್ಷಿಗಳ ನಡುವೆ ಸೋಂಕು ಸುಲಭವಾಗಿ ಹರಡುತ್ತದೆ. ಜಲಪಕ್ಷಿಗಳೆಂದು ಪರಿಗಣಿಸದ ಪಕ್ಷಿಗಳು ಸೇರಿದಂತೆ ೪೮ ಕ್ಕೂ ಹೆಚ್ಚು ಜಾತಿಯ ಪಕ್ಷಿಗಳು ಡಿಇವಿಯಿಂದ ಸೋಂಕಿಗೆ ಒಳಗಾಗುತ್ತವೆ ಮತ್ತು ವಿಶೇಷವಾಗಿ ಎಳೆಯ ಪಕ್ಷಿಗಳಲ್ಲಿ ಈ ರೋಗದ ಮರಣ ಪ್ರಮಾಣವು ೧೦೦% ವರೆಗೆ ತಲುಪಬಹುದು.
ಉಲ್ಲೇಖಗಳು
ವರ್ಗ:ಪಕ್ಷಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಶ್ರೀ ವಿನಾಯಕ ದೇವಸ್ಥಾನ, ಗುಡ್ಡೆಟ್ಟು
ಗುಡ್ಡೆಟ್ಟು ಶ್ರೀ ವಿನಾಯಕ ದೇವಸ್ಥಾನವು ಭಾರತದ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಕುಂದಾಪುರದಲ್ಲಿದೆ. ಇದು ಗಣಪತಿ ದೇವರಿಗೆ ಸಮರ್ಪಿತವಾದ ಹಿಂದೂ ದೇವಾಲಯವಾಗಿದೆ. ಇದನ್ನು ಜಲಧಿವಾಸ ಗಣಪತಿ ದೇವಾಲಯ ಎಂದೂ ಕರೆಯುತ್ತಾರೆ. ಇದು ಭಾರತದ ಏಕೈಕ ಜಲಧಿವಾಸ ಗಣಪತಿ ದೇವಾಲಯವಾಗಿದೆ. ಗಣೇಶನ ಮೂರು ಅಡಿಯ ವಿಗ್ರಹವು ಬಂಡೆಯಿಂದ ಹೊರಹೊಮ್ಮಿದೆ ಎಂದು ನಂಬಲಾಗಿದೆ. ದೇವಸ್ಥಾನದಲ್ಲಿ ಪ್ರತಿದಿನ ಆಯಿರ ಕೊಡ ಸೇವೆ, ತೈಲಾಭ್ಯಂಜನ, ಪಂಚಾಮೃತ ಮತ್ತು ರುದ್ರಾಭಿಷೇಕ ನಡೆಯುತ್ತದೆ.
ಈ ದೇವಾಲಯವು ಗುಡ್ಡೆಟ್ಟು ಅಡಿಗರ ಮನೆತನಕ್ಕೆ ಸೇರಿದ್ದು.
ಬಾಹ್ಯ ಕೊಂಡಿಗಳು
ವರ್ಗ:ಹಿಂದೂ ದೇವಾಲಯಗಳು ವರ್ಗ:ದೇವಾಲಯಗಳು ವರ್ಗ:ಕರ್ನಾಟಕದ ದೇವಾಲಯಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳು
ಕುಂಜರಾನಿ ದೇವಿ
ವೇಟ್ ಲಿಪ್ಟಿಂಗ್ ನಲ್ಲಿ ಹೆಚ್ಚು ಅಲಂಕರಿಸಲ್ಪಟ್ಟ ಭಾರತೀಯ ಕ್ರೀಡಾಪಟು. ನೇಮಿ ರಾಕ್ಟಮ್ ಕುಂಜರಾನಿ ಜನನ 1 ಮಾರ್ಚ್ 1968 ರಂದು ಮಣಿಪುರದ ಇಂಫಾಲನ್ ಕೈರಾಂಕ್ ಮಾಯೈ ಲಿಕೈನಲ್ಲಿ ಜನಿಸಿದ ಕುಂಜರಾನಿ ದೇವಿ 1978ರಲ್ಲಿ ಇಂಫಾಲ್ ನ ಸಿಂಡಮ್ ಸಿನ್ ಶಾಂಗ್ ರೆಸಿಡೆಂಟ್ ಹೈಸ್ಕೂಲಿನಲ್ಲಿದ್ದಾಗ ಕ್ರೀಢೆಯಲ್ಲಿ ಆಸಕ್ತಿ ವಹಿಸಲು ಪ್ರಾರಂಭಿಸಿದರು. ಇಂಫಾಲನ್ ಮಹರಾಜ ಭೋದಚಂದ್ರ ಕಾಲೇಜಿನಿಂದ ಪದವಿ ಮುಗಿಸುವ ಹೊತ್ತಿಗೆ ವೇಟ್ ಲಿಪ್ಟಿಂಗ್ ಅವರ ಮೊದಲ ಆಯ್ಕೆಯಾಗಿತ್ತು. ನಂತರ ಅವರು ಕೇಂದ್ರ ಮೀಸಲು ಪೋಲೀಸ್ ಪಡೆಗೆ ಸೇರಿದರು. ನಂತರ ಪೋಲೀಸ್ ಚಾಂಪಿಯನ್ ಶಿಪ್ ನಲ್ಲಿ ತನ್ನದೇ ಆದ ಅಲೆಗಳನ್ನು ಸೃಷ್ಟಿಸಿದರು ಮತ್ತು 1996 ರಿಂದ 1998ರ ವರೆಗೆ ಭಾರತೀಯ ಪೋಲಿಸ್ ತಂಡದ ನಾಯಕಿಯಾಗಿ ಕಾರ್ಯ ನಿರ್ವಹಿಸಿದ್ದಾರೆ..
ಕ್ರೀಡಾ ಇತಿಹಾಸ
1985 ರಿಂದ ರಾಷ್ಟ್ರೀಯ ವೇಟ್ ಲಿಫ್ಟಂಗ್ ಚಾಂಪಿಯನ್ ಶಿಪ್ ನಲ್ಲಿ 44,46,48ಕಿಲೋಗ್ರಾಂವರೆಗೆ ಪದಕ ಗೆಲ್ಲಲು ಪ್ರಾರಂಭಿಸಿದರು.1987 ರಲ್ಲಿ ತಿರುವನಂತಪುರದಲ್ಲಿ ಹೊಸ ರಾಷ್ಟ್ರೀಯ ಹೊಸ ದಾಖಲೆಗಳನ್ನು ರಚಿಸಿದರು. ತನ್ನ ತೊಕ ವಿಭಾಗವನ್ನು 46 ಕಿಲೋಗ್ರಾಂಗೆ ಹೆಚ್ಚಿಸಿಕೊಂಡ ಅವರು 1994 ರಲ್ಲಿ ಪುಣೆಯಲ್ಲಿ ಚಿನ್ನ ಗೆದ್ದರು. ಆದರೆ 4 ವರ್ಷಗಳ ನಂತರ ಮಣಿಪುರದಲ್ಲಿ 48 ಕಿಲೋಗ್ರಾಂ ವಿಭಾಗದಲ್ಲಿ ಬೆಳ್ಳಿಗೆ ಕೆಳಗಿಳಿಯಲ್ಪಟ್ಟರು. ಅವರ ಮೊದಲ ವಿಶ್ವ ಮಹಿಳಾ ವೇಟ್ ಲಿಪ್ಟಿಂಗ್ ಚಂಪಿಯನ್ ಶಿಪ್1989 ರಲ್ಲಿ ಮ್ಯಾಂಚೆಸ್ಟರ್ ಆವೃತ್ತಿಯಾಗಿದೆ. ಮತ್ತು 3 ಬೆಳ್ಳಿ ಪದಕಗಳ ಬಹುಮಾನವು ಅವರ ಉತ್ಸಾಹವನ್ನು ಗಣನೀಯವಾಗಿ ಹೆಚ್ಚಿಸಿತು.ಅಂದಿನಿಂದ ಅವರು ಸತತ ಏಳು ವಿಶ್ವ ಚಾಂಪಿಯನ್ ಶಿಪ್ಗಳಲ್ಲಿ ಭಾಗವಹಿಸಿದ್ದಾರೆ ಮತ್ತು 1993 ರಲ್ಲಿ ಮೆಲ್ಬೋರ್ನ್ ಆವೃತ್ತಿಯಲ್ಲಿ ಹೊರತುಡಿಸಿ, ಎಲ್ಲಾ ಸ್ಪರ್ದೆಗಳಲ್ಲಿ ಗೆದ್ದಿದ್ದಾರೆ.ಹೇಗಾದರೂ, ಅವರು ಯಾವಾಗಲು ಬೆಳ್ಳಿ ಪದಕಗಳೊಂದಿಗೆ ಸಂತೃಪ್ತರಾಗಿರುವುದರಿಂದ ಅಗ್ರ ಸ್ಥಾನಕ್ಕೆ ಬರಲು ಸಾಧ್ಯವಾಗಲಿಲ್ಲ. 1990 ರಲ್ಲಿ ಬೀಜಿಂಗ್ನಲ್ಲಿ ನಡೆದ ಏಷ್ಯನ್ ಕ್ರೀಡಾಕೂಟದಲ್ಲಿ ಮತ್ತು 1994 ರಲ್ಲಿ ಹಿರೋಶಿಮದಲ್ಲಿ ಅವರು ಕಂಚಿನ ಪದಕವನ್ನು ಹೆಚ್ಚು ನಿರ್ವಹಿಸುತ್ತಿದ್ದರು ಮತ್ತು ಬ್ಯಾಂಕಾಕ್ ನಲ್ಲಿ ನಡೆದ 1998ರ ಕ್ರೀಡಾಕೂಟದಲ್ಲಿ ಯಾವುದೇ ಪದಕ ಪಡೆಯಲು ಅವರು ವಿಫಲರಾದರು. ಏಷ್ಯನ್ ವೇಟ್ ಲಿಫ್ಟಿಂಗ್ ಚಾಂಪಿಯನ್ ಶಿಪ್ ನಲ್ಲಿ ಕುಂಜರಾನಿ ನಿಯಮಿತ ಸಂದರ್ಶಕರಾಗಿದ್ದಾರೆ. 1989ರ ಶಾಂಗೈ ಆವೃತ್ತಿಯಲ್ಲಿ ಒಂದು ಬೆಳ್ಳಿ ಮತ್ತು ಎರಡು ಕಂಚಿನ ಪದಕಗಳೊಂದಿಗೆ ಪ್ರಾರಂಭಿಸಿದ ಅವರು 1991ರ ಇಂಡೋನೇಷಿಯಾ ಆವೃತ್ತಿಯಲ್ಲಿ 44 ಕಿಲೋಗ್ರಾಂ ಗಳ ವಿಭಾಗದಲ್ಲಿ ಮೂರು ಬೆಳ್ಳಿ ಪದಕಗಳನ್ನು ಗಳಿಸಿದರು. 1992 ಥೈಲ್ಯಾಂಡ್ ಮತ್ತು 1993 ರಲ್ಲಿ ಚೀನಾದಲ್ಲಿ ನಡೆದ ಸ್ಪರ್ಧೆಯಲ್ಲಿ ಎರಡನೇ ಸ್ಥಾನವನ್ನು ಉಳಿಸಿಕೊಂಡರು 1995 ರಲ್ಲಿ ದಕ್ಷಿಣ ಕೊರಿಯಾದಲ್ಲಿ ನಡೆದ ಸ್ಪರ್ಧೆಯಲ್ಲಿ ಅವರು ಅತ್ಯುತ್ತಮ ಪ್ರದರ್ಶನ ತೋರಿದರು.
ಪ್ರಸ್ತುತ ಸ್ಥಿತಿ
ಕುಂಜರಾನಿ ಕೇಂದ್ರ ಮೀಸಲು ಪೊಲೀಸ್ ಪಡೆ (ಸಿಆರ್ ಪಿಎಫ್) ಯಲ್ಲಿ ಕಮಾಂಡೆಂಟ್ ಹುದ್ದೆಯನ್ನು ಅಲಂಕರಿಸಿದ್ದಾರೆ 2014 ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ ಮತ್ತು ಅರ್ಜುನ ಪ್ರಶಸ್ತಿ ಗಳಿಗೆ ಶಿಫಾರಸು ಮಾಡಬೇಕಾದ ಸಮಿತಿಯ ಸದಸ್ಯರಾಗಿದ್ದರು. ಗ್ಲಾಸ್ಗೊದಲ್ಲಿ ನಡೆದ 2014 ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತೀಯ ಮಹಿಳಾ ವೇಟ್ ಲಿಫ್ಟಿಂಗ್ ತಂಡದ ತರಬೇತುದಾರ ರಾಗಿದ್ದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಟಹೀಟಿ
ಟಹೀಟಿ ಎಂಬುದು ದಕ್ಷಿಣ ಶಾಂತ ಸಾಗರದಲ್ಲಿರುವ ಒಂದು ದ್ವೀಪ. ಇದು ಸೊಸೈಟಿ ಐಲೆಂಡ್ಸ್‌ ದ್ವೀಪಸಮೂಹದಲ್ಲಿರುವ ಫ್ರೆಂಚ್‌ ಪಾಲಿನೇಷ್ಯಾದ ವಿಂಡ್ವಾರ್ಡ್‌ ಗುಂಪಿನ ಅತಿದೊಡ್ಡ ದ್ವೀಪ. ಇದು ಫ್ರೆಂಚ್‌ ಪಾಲಿನೇಷ್ಯಾದ ಆರ್ಥಿಕ, ಸಾಂಸ್ಕೃತಿ ಮತ್ತು ರಾಜಕೀಯ ಕೇಂದ್ರವಾಗಿದೆ. ಸಕ್ರಿಯ ಜ್ವಾಲಾಮುಖಿಯೊಂದರಿಂದ ಈ ದ್ವೀಪವು ರಚನೆಯಾಯಿತು. ಇದು ಎತ್ತರವಿದ್ದು, ಪರ್ವತಮಯವಾಗಿದೆ. ಇದರ ಸುತ್ತಲ ಹವಳಗಳ ಸಮೂಹವಿದೆ. 2007ರ ಜನಗಣತಿಯ ಪ್ರಕಾರ ಜನಸಂಖ್ಯೆಯು 178,133ರಷ್ಟಿದೆ. ಇದು ಫ್ರೆಂಚ್‌ ಪಾಲಿನೇಷ್ಯಾದ ಅತಿ ಜನನಿಬಿಡ ದ್ವೀಪವಾಗಿದೆ. ದ್ವೀಪಸಮೂಹದ ಒಟ್ಟು ಜನಸಂಖ್ಯೆಯ 68.6%ರಷ್ಟು ಈ ದ್ವೀಪದಲ್ಲಿದೆ.
ಟಹೀಟಿಯ ರಾಜಧಾನಿ ಪಪೀಟ್‌ ವಾಯುವ್ಯ ಕಡಲತೀರದಲ್ಲಿದೆ. ಈ ವಲಯದ ಏಕೈಕ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಇಲ್ಲಿದೆ. ಫಾ'ಆ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ನಗರದ ಮಧ್ಯದಿಂದ 5 km ದೂರದಲ್ಲಿದೆ. ಮೂಲತಃ ಪಾಲಿನೇಷ್ಯನ್ನರು ಕ್ರಿಸ್ತ ಶಕ 300ರಿಂದ 800ರ ವರೆಗೆ ಟಹೀಟಿಯಲ್ಲಿ ನೆಲೆಸಿದರು. ಪಾಲಿನೇಷ್ಯನ್ನರು ಈ ದ್ವೀಪದ ಜನಸಂಖ್ಯೆಯ 70%ರಷ್ಟಿದ್ದಾರೆ. ಜನಸಂಖ್ಯೆಯಲ್ಲಿ ಉಳಿದವರು ಯುರೋಪಿಯನ್ನರು, ಚೀನೀಯರು ಮತ್ತು ಮಿಶ್ರಿತ ಜನಾಂಗದವರು ಇಲ್ಲಿ ವಾಸಿಸುತ್ತಿದ್ದಾರೆ. 1880ರಲ್ಲಿ ಈ ದ್ವೀಪವನ್ನು ಫ್ರ್ಯಾನ್ಸ್‌ನ ಒಂದು ವಸಾಹತು ಎಂದು ಘೋಷಿಸಲಾಯಿತು. ಆದರೂ, 1946ರಲ್ಲಿ ಸ್ಥಳೀಯ ಟಹೀಟಿಯನ್ನರು ಫ್ರೆಂಚ್‌ ನಾಗರಿರಾಗಲು ಅನುಮತಿ ನೀಡಲಾಯಿತು. ಟಹೀಟಿಯಲ್ಲಿ ಫ್ರೆಂಚ್‌ ಏಕೈಕ ಅಧಿಕೃತ ಭಾಷೆಯಾಗಿದೆ. ಆದರೂ ಇಲ್ಲಿ ಬಹಳಷ್ಟು ಜನರು ರಿಯೊ ಟಹೀಟಿ ಎಂಬ ಟಹೀಟಿಯನ್‌ ಭಾಷೆ ಮಾತನಾಡುವರು.
ಭೂಗೋಳ
left|thumb|250px|ಟಹೀಟಿ-ಮೂರಿಯಾ ನಕ್ಷೆ left|thumb|250px|ಟಹೀಟಿಯ ಜಿಲ್ಲೆಗಳು ಟಹೀಟಿ ಫ್ರೆಂಚ್‌ ಪಾಲಿನೇಷ್ಯಾದಲ್ಲಿನ ಅತಿ ದೊಡ್ಡ ಹಾಗೂ ಅತಿ ಎತ್ತರದ ದ್ವೀಪ. ಇದು ಹವಾಯಿ ದ್ವೀಪಗಳಿಂದ ಸುಮಾರು 4400 km ದಕ್ಷಿಣಕ್ಕೆ, ಚಿಲಿಯಿಂದ 7900 km ಹಾಗೂ ಆಸ್ಟ್ರೇಲಿಯಾದಿಂದ 5700 km ದೂರವಿದೆ.
ಟಹೀಟಿ ದ್ವೀಪವು ತನ್ನ ಅತ್ಯಗಲ ಸ್ಥಳದಲ್ಲಿ 45 km ಅಗಲವಿದೆ ಹಾಗೂ ಇದರ ವಿಸ್ತೀರ್ಣವು 1,045 ಕಿಮೀ2 ಇದೆ. 2,241 ಮೀಟರ್‌ ಎತ್ತರವಿರುವ ಮೌಂಟ್‌ ಒರೊಹೆನಾ ಟಹೀಟಿಯ ಅತ್ಯೆತ್ತರದ ಪರ್ವತ ಶಿಖರ. ಅಗ್ನೇಯದಲ್ಲಿರುವ ಮೌಂಟ್‌ ರೊನುಯಿ 1,332 ಮೀಟರ್‌ ಎತ್ತರದಲ್ಲಿದೆ. ಟಹೀಟಿ ದ್ವೀಪದಲ್ಲಿ ಜ್ವಾಲಾಮುಖಿ ಪರ್ವತದ ಮಧ್ಯದ ಮೇಲೆ ನಿಂತಿರುವ ಎರಡು ದುಂಡಗಿನ ಭೂಭಾಗಗಳಿವೆ. ಟರವಾವೊ ಎಂಬ ಸಣ್ಣ ಪಟ್ಟಣದಲ್ಲಿರುವ ಭೂಸಂಧಿ ಇವೆರಡೂ ಬೂಭಾಗಗಳ ನಡುವಿನ ಸಂಪರ್ಕವಾಗಿದೆ. ಈ ಭೂಸಂಧಿಗೆ ಟರವಾವೊ ಭೂಸಂಧಿ ಎನ್ನಲಾಗಿದೆ.
ಒಳನಾಡಿನಲ್ಲಿ ಸಾಗುವ ರಸ್ತೆಯು ಹಾಲು ಉತ್ಪಾದನಾ ಹೊಲಗಳು ಮತ್ತು ನಿಂಬೆ ತೋಪುಗಳ ಮೂಲಕ ಹಾದುಹೋಗುತ್ತದೆ. ಈ ರಸ್ತೆಯಲ್ಲಿ ಪ್ರಯಾಣಿಸುವವರು ಬಹಳ ರಮಣೀಯ ಭೂಚಿತ್ರಣ ನೋಡಬಹುದು. ಟಹೀಟಿಯ ಭೂಚಿತ್ರಣದಲ್ಲಿ ಹಚ್ಚಾಹಸಿರು ಮಳೆಕಾಡುಗಳು ಹಾಗೂ ಉತ್ತರದಲ್ಲಿ ಹರಿಯುವ ಪಪೆನೂ ನದಿ ಹಲವು ಝರಿಗಳಿವೆ.
ಹವಾಗುಣ
ನವೆಂಬರ್‌ರಿಂದ ಏಪ್ರಿಲ್‌ ತನಕ ಆರ್ದ್ರತೆಯ ಋತುವಿರುತ್ತದೆ. ಜನವರಿ ತಿಂಗಳಲ್ಲಿ ಆರ್ದ್ರತೆ ಅತ್ಯಧಿಕವಿದ್ದು, ಪಪೀಟ್‌ನಲ್ಲಿ 13.2 ಅಂಗುಲ(335ಮಿಮೀ.)ದಷ್ಟು ಮಳೆಯಾಗುವುದು. ಅಗಸ್ಟ್‌ ತಿಂಗಳಲ್ಲಿ ಆರ್ದ್ರತೆ ಅತಿ ಕಡಿಮೆಯಿದ್ದು ಕೇವಲ 1.9 ಅಂಗುಲ(48 ಮಿಮೀ.)ದಷ್ಟು ಮಳೆಯಾಗುವುದು.
ಸರಾಸರಿ ಉಷ್ಣಾಂಶಗಳು 70 °F (21 °C) ಹಾಗೂ 88 °F (31 °C) ನಡುವಿನ ಶ್ರೇಣಿಯಲ್ಲಿರುತ್ತದೆ. ಉಷ್ಣಾಂಶದಲ್ಲಿ ಋತುವಾರು ಬದಲಾವಣೆ ಬಹಳ ಕಡಿಮೆ. ದ್ವೀಪದ ಬಿಬಿಸ್‌ ಎಂಬ ಸ್ಥಳದಲ್ಲಿ ದಾಖಲೆಯಾದ ಕನಿಷ್ಠ ಉಷ್ಣಾಂಶ 61 °F (16 °C) ಮತ್ತು ಗರಿಷ್ಠ ಉಷ್ಣಾಂಶ 93 °F (34 °C).
ಟಹೀಟಿಯನ್ನರು
1770ರ ಇಸವಿಯಲ್ಲಿ ಜೇಮ್ಸ್‌ ಕುಕ್‌ ಟಹೀಟಿಯಲ್ಲಿ 33 ಮೀಟರ್‌ ಉದ್ದನೆಯ ಬೃಹತ್‌ ಸಾಂಪ್ರದಾಯಿಕ ಹಡಗು ವಾ'ಆ  ಎಂಬದನ್ನು ಗಮನಿಸಿದ.
ಟಹೀಟಿಯನ್‌ ಸಮಾಜದಲ್ಲಿ ಬಾಂಧವ್ಯ ಆಧಾರಿತ ನಾಯಕತ್ವ ಮತ್ತು ಪ್ರಾಂತ್ಯಗಳು ಹಾಗೂ ವಿವಿಧ ವಂಶಗಳ ಸೇನಾ ಪಡೆಗಳಿದ್ದವು. ಒಂದು ವಂಶದ ನಾಯಕತ್ವವನ್ನು ಮುಖ್ಯಸ್ಥ ಅರಿಈ ರಾಹಿ, ಕುಲೀನ ಅರಿಈ ಹಾಗೂ ಕೆಳಮಟ್ಟದ ನಾಯಕರಿದ್ದರು. ಅರಿಈ ಗಳು ಮಾನಾ ಎಂಬ ಅತಿಮಾನುಷ ಶಕ್ತಿ ಹೊಂದಿದ ಪಾಲಿನೇಷ್ಯನ್‌ ದೇವತೆಗಳ ವಂಶಸ್ಥರು ಎಂದು ನಂಬಲಾಗಿತ್ತು. ಕೆಂಪು ಗರಿಗಳಿಂದ ಮಾಡಲಾದ ಪಟ್ಟಿ ಧಾರಣೆಯಿಂದ ಇವರ ಸ್ಥಾನಮಾನವನ್ನು ಸೂಚಿಸುತ್ತಿತ್ತು. ಆಧರೂ, ವಂಶದ ನಾಯಕರು ಯಾವುದೇ ಸಂಫೂರ್ಣ ಅಧಿಕಾರ ಹೊಂದಿರಲಿಲ್ಲ. ಅವರು ಮಹಾಸಭೆಗಳು ಅಥವಾ ಪರಿಷತ್ತುಗಳೊಂದಿಗೆ ಸಮಾಲೋಚನೆ ನಡೆಸಿ, ಸದಸ್ಯರ ಅಭಿಪ್ರಾಯ ಪಡೆಯುತ್ತಿದ್ದರು. ಯುದ್ಧಕಾಲದಲ್ಲಿ ಇದು ಬಹಳಷ್ಟು ಮುಖ್ಯವಾಗಿತ್ತು. ಮಾರೇ ಎಂಬುದು ಬಯಲು ಪ್ರದೇಶದಲ್ಲಿ ಎತ್ತರದ ಕಲ್ಲಿನ ಅಡಿಪಾಯಗಳ ಮೇಲೆ ನಿರ್ಮಿಸಲಾದ  ಪವಿತ್ರ ಪೂಜಾಮಂದಿರವಾಗಿತ್ತು. ಇತರೆ ಪಾಲಿನೇಷ್ಯನ್‌ ಸಮುದಾಯಗಳಲ್ಲಿನ ತತ್ಸಮ ರಚನೆಗಳಲ್ಲಿ ನಡೆಸಲಾದ ಸಾಂಸ್ಕೃತಿಕ ಸಮಾರಂಭಗಳು ಇಲ್ಲೂ ನಡೆಯುತ್ತಿದ್ದವು. ಮಾರೇಗಳು ವಂಶದ ಆಧ್ಯಾತ್ಮಿಕ ಮತ್ತು ಸಾಮಾಜಿಕ ಜೀವನದ ಕೇಂದ್ರಬಿಂದುವಾಗಿದ್ದವು. ಇಲ್ಲಿ ದೇವತೆಗಳನ್ನು ಪೂಜಿಸಿ, ನಾಯಕರಿಗೆ ನಾಯಕಪಟ್ಟ ನೀಡಲಾಗುತ್ತಿತ್ತು. ಯುದ್ಧಕ್ಕಾಗಿ ಸಿದ್ಧತೆ, ಹುಟ್ಟುಹಬ್ಬಗಳ ಆಚರಣೆ ಹಾಗೂ ಸತ್ತವರನ್ನು ಹೂಳುವ ಕಾರ್ಯಗಳೆಲ್ಲವೂ ಇಲ್ಲಿ ನಡೆಯುತ್ತಿದ್ದವು. ಮಾರೇ ಗಳ ರೀತಿಗಳಲ್ಲಿ ಸರಳ ಕೌಟುಂಬಿಕ ವೇದಿಕೆಗಳಿಂದ ಹಿಡಿದು, ಉನ್ನತ ಸ್ಥಾನಮಾನದ ನಾಯಕರಿಗಾಗಿ ದೊಡ್ಡ ದೇವಾಲಯಗಳ ವರೆಗಿನ ಶ್ರೇಣಿಯಿತ್ತು. ಆದರು ಇವೆಲ್ಲವನ್ನೂ ಟಾಪೂ ಎಂದು ಪರಿಗಣಿಸಲಾಗುತ್ತಿತ್ತು. ಯುರೋಪಿನನ್ನರೊಂದಿಗಿನ ಆರಂಭಿಕ ಸಂಪರ್ಕವೆಂದರೆ, 1797ರಲ್ಲಿ ಲಂಡನ್‌ ಧರ್ಮಪ್ರಚಾರಕ ಮಂಡಳಿ ಆಗಮಿಸಿ, ಕ್ರಿಶ್ಚಿಯನ್‌ ಧರ್ಮವನ್ನು ಪರಿಚಯಿಸಿ, ಟಹೀಟಿಯನ್‌ ಭಾಷೆ(ರಿಯೊ ಟಹೀಟಿ )ಗೆ ಲಿಖಿತ ರೂಪ ನೀಡಿತು.
1700ರ ದಶಕದ ಕಾಲಾವಧಿ
thumb|right|250px|ರಾಯಟಿಯಾ ದ್ವೀಪದಲ್ಲಿರುವ ಪ್ರಾಚೀನ ಟಾಪುಟಾಪುವಾಟಿಯಾ ಮರೇ ಇಂಗ್ಲಿಷ್‌ ನಾವಿಕ ಸ್ಯಾಮುಯಲ್‌ ವಾಲಿಸ್ 1767ರ ಜೂನ್‌ 18ರಂದು ಟಹೀಟಿಯನ್ನು ಪರಿಶೋಧಿಸಿದ. ಈತನನ್ನು ಮೊಟ್ಟಮೊದಲ ಯುರೋಪಿಯನ್‌ ಸಂದರ್ಶಕ ಎನ್ನಲಾಗಿದೆ. ಆನಂತರ ಪ್ರಕಟವಾದ ವರದಿಯಲ್ಲಿ, ಸ್ಪ್ಯಾನಿಷ್‌ ನಾವಿಕ ಪೀಡ್ರೊ ಫರ್ನಾಂಡೆಸ್‌ ಡಿ ಕ್ವೇರೊಸ್‌ 1606ರಲ್ಲಿ ಪರಿಶೋಧಿಸಿದ್ದು ಟಹೀಟಿಯನ್ನಲ್ಲ, ಬದಲಿಗೆ ಟಹೀಟಿಯ ಅಗ್ನೇಯದಲ್ಲಿರುವ ಲಾ ಸಗಿಟೆರಿಯಾ ದ್ವೀಪವನ್ನು ಎಂದು ಸ್ಪಷ್ಟಪಡಿಸಲಾಯಿತು.
ಇಲ್ಲಿಯ ಜನರ ವಿರಮಿತ ಹಾಗೂ ಸಂತೃಪ್ತಿಯ ಸ್ವಭಾವ ಹಾಗೂ ಸ್ವರ್ಗ ಎಂದು ಚಿತ್ರಿಸಲಾಗಿರುವ ದ್ವೀಪದಿಂದ ಹಲವು ಯುರೋಪಿಯನ್ನರು ಆಕರ್ಷಿತರಾದರು. ಪಾಶ್ಚಾತ್ಯ ಜಗತ್ತು ಇಲ್ಲಿಗೆ ತಂದ ರಮ್ಯತೆ ಇಂದಿಗೂ ಉಳಿದುಕೊಂಡಿದೆ.
ವಾಲಿಸ್‌ ನಂತರ 1768ರ ಏಪ್ರಿಲ್‌ ತಿಂಗಳಲ್ಲಿ ಲೂಯಿ-ಆಂಟನ್‌ ಡಿ ಬೊಗೆನ್ವಿಲ್‌ ಟಹೀಟಿಗೆ ಆಗಮಿಸಿ, ಸಾಗರದ ಮೂಲಕ ಇಡೀ ಪ್ರಪಂಚ ಸುತ್ತಿದ ಮೊಟ್ಟಮೊದಲ ಫ್ರೆಂಚಿಗನಾದ. ವಾಯೇಜ್‌ ಆಟೊ ಡು ಮಾಂಡ್‌ ಎಂಬ ಕೃತಿ ಪ್ರಕಟಿಸಿ ಬೊಗೇನ್ವಿಲ್‌ ಟಹೀಟಿಯ ಬಗ್ಗೆ ಯುರೋಪ್‌ನಲ್ಲಿ ಪರಿಚಯಿಸಿದ. ಈ ದ್ವೀಪವು ಭೂಮಿ ಮೇಲಿನ ಸ್ವರ್ಗ, ಇಲ್ಲಿಯ ಪುರುಷರು-ಸ್ತ್ರೀಯರು ಸಂತುಷ್ಟ ಜೀವನ ನಡೆಸುತ್ತಿದ್ದಾರೆ, ನಾಗರಿಕತೆಯೊಂದಿಗಿನ ಭ್ರಷ್ಟಾಚಾರವು ಇಲ್ಲಿ ತಗಲಿಲ್ಲ ಎಂದು ಆತನು ತನ್ನ ಕೃತಿಯಲ್ಲಿ ನಮೂದಿಸಿದ್ದ. ಈತನ ಕೃತಿಯಲ್ಲಿ ಕುಲೀನ savage ಪರಿಕಲ್ಪನೆಯನ್ನು ತಿಳಿಸಲಾಯಿತು.ಫ್ರೆಂಚ್‌ ಕ್ರಾಂತಿಯ ಮುಂಚೆ ಜೀನ್‌ ಜಾಕ್ಸ್‌ ರೊಸೊರಂತಹ ತತ್ತ್ವವಾದಿಗಳ ಆದರ್ಶರಾಜ್ಯದ ಕಲ್ಪನೆಗಳ ಮೇಲೆ ಪ್ರಭಾವ ಬೀರಿತು. thumb|right|250px|ಟಾವುಟಿರಾ
1769ರ ಏಪ್ರಿಲ್‌ ತಿಂಗಳಲ್ಲಿ, ಲಾರ್ಡ್ಸ್‌ ಆಫ್‌ ದಿ ಅಡ್ಮಿರಲ್ಟಿಯಿಂದ ರಹಸ್ಯ ಆದೇಶಗಳ ಮೇರೆಗೆ ಕ್ಯಾಪ್ಟನ್‌ ಜೇಮ್ಸ್‌ ಕುಕ್‌ ಟಹೀಟಿ ದ್ವೀಪಕ್ಕೆ ಆಗಮಿಸಿದ. ಅದೇ ವರ್ಷ ಜೂನ್‌ 2ರಂದು ಟ್ರ್ಯಾನ್ಸಿಟ್‌ ಆಫ್‌ ವೀನಸ್‌ ವೀಕ್ಷಿಸುವುದು ಈತನ ಅಧಿಕೃತ ಕಾರ್ಯವಾಗಿತ್ತು. ಮಟವಾಯ್‌ ಬೇಯಲ್ಲಿ ಠಿಕಾಣಿ ಹೂಡಿ, ಆಗಸ್ಟ್‌ 9ರ ತನಕ ಅಲ್ಲಿಯೇ ಇದ್ದ. ಈ ದ್ವೀಪಸಮೂಹದಲ್ಲಿರುವ ಸುತ್ತಮುತ್ತಲ ಎಲ್ಲಾ ದ್ವೀಪಗಳು ಸೇರಿದಂತೆ, ಜನಸಂಖ್ಯೆಯು 50,000 ಎಂದು ಅಂದಾಜಿಸಲಾಗಿತ್ತು. ಯುರೋಪಿಯನ್‌ ಹಡಗುಗಳು ಬಹಳಷ್ಟು ಬಾರಿ ಟಹೀಟಿಗೆ ಆಗಮಿಸುತ್ತಿದ್ದವು. ಇವುಗಳಲ್ಲಿ ಹೆಚ್ಎಂಎಸ್‌ ಬೌಂಟಿ ಹೆಚ್ಚು ಚಿರಪರಿಚಿತ. 1789ರಲ್ಲಿ ಟಹೀಟಿಯಿಂದ ಹೊರಟ ಈ ಹಡಗಿನ ಸಿಬ್ಬಂದಿಯು ದಂಗೆಯೆದ್ದಿತ್ತು. ಯುರೋಪಿಯನ್‌ ಪ್ರಭಾವವು ವೇಶ್ಯಾವೃತ್ತಿ, ಗುಹ್ಯರೋಗ, ಮದ್ಯ, ಕ್ರಿಶ್ಚಿಯನ್ ಧರ್ಮ‌ವನ್ನು ಟಹೀಟಿಗೆ ತಂದು, ಅಲ್ಲಿನ ನಿಷ್ಕಳಂಕ ಸಾಂಪ್ರದಾಯಿಕ ಸಮಾಜವನ್ನು ಕದಡಿ ಗಬ್ಬೆಬ್ಬಿಸಿತು. 1795ರಲ್ಲಿ ಸಂಸ್ಥಾಪಿಸಲಾದ ಲಂಡನ್‌ ಮಿಷನರಿ ಸೊಸೈಟಿ, ಅಲ್ಲಿನ ಕಳಪೆ ಸ್ಥಿತಿಗಳು ಮತ್ತು ಕೆಟ್ಟ ಪ್ರಭಾವವನ್ನು ನೀಗಿಸಲು ಮಧ್ಯಪ್ರವೇಶಿಸಿರೆಂದು ತನ್ನ ಟಹೀಟಿಯನ್‌ ಧರ್ಮಪ್ರಚಾರಕರಿಗೆ ಸೂಚನೆ ನೀಡಿತು. ಟೈಫಸ್‌, ಫ್ಲೂ ಜ್ವರ ಮತ್ತು ಸಿಡುಬಿನಂತಹ ಪರಿಚಯಿಸಲಾದ ರೋಗಗಳಿಗೆ ತುತ್ತಾದ ಹಲವು ಟಹೀಟಿಯನ್ನರು ಮೃತರಾದರು. 1979ರಲ್ಲಿ ಟಹೀಟಿಯ ಜನಸಂಖ್ಯೆ ಕೇವಲ 16,000ಕ್ಕೆ ಇಳಿದಿತ್ತು. ಆನಂತರ ಇದು 6,000ದಷ್ಟು ಕೆಳಕ್ಕಿಳಿಯಿತು.
ಸ್ಪ್ಯಾನಿಷ್‌ ರಾಜಮನೆತನದ ನಿಯಮಗಳನ್ನು ಅನುಸರಿಸಿದ ಪೆರುವಿನಲ್ಲಿ ರಾಜ-ರಾಣಿ ಪರ ಅಧಿಕಾರ ನಡೆಸುತ್ತಿದ್ದ ಅಧಿಕಾರಿ (ವೈಸ್ರಾಯ್‌) ಮ್ಯಾನುಯಲ್‌ ಡಿ ಅಮ್ಯಾಟ್‌ ವೈ ಜುನಿಯಟ್‌, 1772ರಲ್ಲಿ ದ್ವೀಪವನ್ನು ಸುಪರ್ದಿಗೆ ತೆಗೆದುಕೊಳ್ಳಲು ನಿರ್ಧರಿಸಿದ. ಇತರೆ ದೇಶಗಳು ತಮ್ಮ ಸಾಮ್ರಾಜ್ಯವನ್ನು ವಿಸ್ತರಿಸುವುದನ್ನು ತಡೆಗಟ್ಟಲು ಹಾಗೂ ಕ್ರೈಸ್ತ ಮತಾಂತರ ಮಾಡುವುದು ಪ್ರಧಾನ ಉದ್ದೇಶವಾಗಿತ್ತು. ಆದ್ದರಿಂದ, 1772-1775ರ ಕಾಲಾವಧಿಯಲ್ಲಿ ಆತನು ನಾಲ್ಕು ದಂಡಯಾತ್ರೆಗಳನ್ನು ನಡೆಸಿದ. ಆದರೆ ಸ್ಪೇನ್‌ನ ರಾಜ ಮೂರನೆಯ ಚಾರ್ಲ್ಸ್‌ ತನ್ನ ಜಾತ್ಯಾತೀತ ನೀತಿಯನ್ನು ಜಾರಿಗೊಳಿಸಿದ್ದ ಕಾರಣ, ದಂಡಯಾತ್ರೆಯನ್ನು ಸ್ಥಗಿತಗೊಳಿಸಲಾಯಿತು. ಈ ದಂಡಯಾತ್ರೆಗಳಲ್ಲಿ ಬಹಳಷ್ಟು ಗಮನಾರ್ಹವಾದದ್ದು, ಹಡಗಿನ ಸೈನಿಕ ಮ್ಯಾಕ್ಸಿಮೊ ರಾಡ್ರಿಗ್ಸ್‌ ಎಂಬಾತನು ತನ್ನ ದಿನಚರಿಯಲ್ಲಿ ಬರೆದಿಟ್ಟ ವೃತ್ತಾಂತ. ಇದು 12 ತಿಂಗಳುಗಳ ಅವಧಿಯದ್ದಾಗಿತ್ತು ಹಾಗೂ 18ನೆಯ ಶತಮಾನದ ಟಹೀಟಿಯನ್ನರ ಜನಾಂಗೀಯತಾ ವಿವರಗಳನ್ನು ಒಳಗೊಂಡಿತ್ತು.
1800ರ ದಶಕದ ಕಾಲಾವಧಿ
thumb|250px|right|1842ರ ಸೆಪ್ಟೆಂಬರ್‌ 9ರಂದು ಡುಪೆಟಿಟ್‌ ಥೂವರ್ಸ್‌ ಟಹಿಟೀಯನ್ನು ತನ್ನದಾಗಿಸಿಕೊಂದ. ಸಾಗರ ಯಾನ ಹೆಚ್‌ಎಂಎಸ್‌ ಬೀಗಲ್ ‌ ಎಂಬ ಹಡಗಿನಲ್ಲಿ ಪ್ರಯಾಣಿಸುತ್ತಿದ್ದ ಚಾರ್ಲ್ಸ್‌ ಡಾರ್ವಿನ್‌ 1835ರ ನವೆಂಬರ್‌ನಲ್ಲಿ ಟಹೀಟಿಗೆ ಭೇಟಿ ನೀಡಿದರು. ಈ ಹಡಗಿ ನಾಯಕ ರಾಬರ್ಟ್ ಫಿಟ್ಜ್‌ರಾಯ್‌. ಅಲ್ಲಿರುವ ಸ್ಥಳೀಯರ ಚರಿತ್ರೆಯ ಮೇಲೆ ಧರ್ಮಪ್ರಚಾರಕರು ಬೀರಿದ್ದ ಸಕಾರಾತ್ಮಕ ಎನ್ನಲಾದ ಪ್ರಭಾವವನ್ನು ಮೆಚ್ಚಿದ್ದರು. ಡಾರ್ವಿನ್‌ ಟಹೀಟಿಯ ಭೂಚಿತ್ರಣವನ್ನು ಪ್ರಶಂಶಿಸಿದರು. ಆದರೆ ಟಹೀಟಿಯ ರಾಣಿ ನಾಲ್ಕನೆಯ ಪೊಮರೆಯ ಬಗ್ಗೆ ಅಷ್ಟೂ ಸಕಾರಾತ್ಮಕ ಅಭಿಪ್ರಾಯವಿರಲಿಲ್ಲ. 1833ರಲ್ಲಿ ಟಹೀಟಿಯನ್ನರು ಇಂಗ್ಲಿಷ್‌ ಹಡಗಿನ ಮೇಲೆ ಹಲ್ಲೆ ನಡೆಸಿದ್ದಕ್ಕಾಗಿ ಪರಿಹಾರದ ಮಾತುಕತೆಗಳಲ್ಲಿ ಕ್ಯಾಪ್ಟನ್ ಫಿಟ್ಜ್‌ರಾಯ್‌ ಮಾತುಕತೆ ನಡೆಸಿದರು.
ಅಮೆರಿಕಾ ಸಂಯುಕ್ತ ಸಂಸ್ಥಾನದ ಪರಿಶೋಧನಾ ಯಾತ್ರೆಯು 1839ರಲ್ಲಿ ಹೈಟಿಗೆ ಆಗಮಿಸಿತು. 1839ರಲ್ಲಿ ಟಹೀಟಿ ದ್ವೀಪಕ್ಕೆ ಆಗಮಿಸಿತು. ಇದರ ಸದಸ್ಯರ ಪೈಕಿ ಅಲ್ಫ್ರೆಡ್‌ ಥಾಮಸ್‌ ಅಗೆಟ್‌ ಟಹೀಟಿಯನ್‌ ಜೀವನದ ಹಲವು ಚಿತ್ರಣಗಳನ್ನು ಮಾಡಿದ. ಇವುಗಳಲ್ಲಿ ಕೆಲವು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಆನಂತರ ಪ್ರಕಟಿಸಲಾದವು.
1842ರಲ್ಲಿ, ಮೊರೊಕೊ ದೇಶವನ್ನು ಒಳಗೊಂಡ ಯುರೋಪಿಯನ್‌ ಬಿಕ್ಕಟ್ಟು ಫ್ರ್ಯಾನ್ಸ್‌ ಮತ್ತು ಗ್ರೇಟ್‌ ಬ್ರಿಟನ್‌ ನಡುವೆ ಹೆಚ್ಚಾಯಿತು. ಏಕೆಂದರೆ, ನೌಕಾಸೇನಾ ಪಡೆಯ ಮುಖ್ಯಸ್ಥ ಡುಪಿಟಿಟ್‌ ಥೂವರ್ಸ್‌ ತನ್ನ ಫ್ರೆಂಚ್‌ ಸರ್ಕಾರವನ್ನು ಲೆಕ್ಕಿಸದೆ, ಫ್ರೆಂಚ್‌ ಆಧೀನತೆಯನ್ನು ಸ್ವೀಕರಿಸಲು ಟಹೀಟಿಯ ರಾಣಿ ನಾಲ್ಕನೆಯ ಪೊಮರೆಗೆ ಮನವೊಲಿಸಿದ. ಆ ಸಮಯ, ಬರ್ಮಿಂಗ್ಹ್ಯಾಮ್‌ ಸಂಜಾತ ಧರ್ಮಪ್ರಚಾರಕ ಹಾಗೂ ತಾತ್ಕಾಲಿಕ ಬ್ರಿಟಿಷ್ ರಾಯಭಾರಿ ಮುಖ್ಯಸ್ಥ ಜಾರ್ಜ್‌ ಪೃಚರ್ಡ್‌ ತಮ್ಮ ಸ್ಥಳದಲ್ಲಿರಲಿಲ್ಲ. ಆತ ವಾಪಸಾದ ನಂತರ ಸ್ಥಳೀಯರನ್ನು ರೋಮನ್‌ ಕ್ಯಾತೊಲಿಕ್‌ ಫ್ರೆಂಚರ ವಿರುದ್ಧ ಎತ್ತಿಕಟ್ಟಿದ. 1843ರ ನವೆಂಬರ್‌ ತಿಂಗಳಲ್ಲಿ, ಡುಪೆಟಿಟ್‌ ಥೂವರ್ಸ್‌ ಪುನಃ ತನ್ನ ಸ್ವಂಥ ಅಧಿಕಾರದಲ್ಲೇ ನಾವಿಕರನ್ನು ಟಹೀಟಿಗೆ ಕರೆತಂದು, ಫ್ರ್ಯಾನ್ಸ್‌ನ ಭಾಗವನ್ನಾಗಿ ಮಾಡಿದ. ಆತನು ಪೃಚರ್ಡ್‌ನನ್ನು ಸೆರೆಮನೆಗೆ ಅಟ್ಟಿ, ಕ್ರಮೇಣ ಬ್ರಿಟನ್‌ಗೆ ವಾಪಸ್‌ ಕಳುಹಿಸಿದ. thumb|right|170px|ಟಹೀಟಿಯನ್‌ ಮಕ್ಕಳು, ಸಿ. 19061906 1844ರ ಆರಂಭದಲ್ಲಿ ಟಹೀಟಿಯ ಸಮಾಚಾರವು ಯುರೋಪ್‌ ತಲುಪಿತು. ಫ್ರೆಂಚ್‌ ರಾಜ ಲೂಯಿ ಫಿಲಿಪ್‌ ಮತ್ತು ರಾಜ್ಯನೀತಿಜ್ಞ ಫ್ರಾಂಕೊಯ್‌ ಗುಯಿಜ್‌ ದ್ವೀಪದ ಸೇರ್ಪಡೆಯನ್ನು ಖಂಡಿಸಿದರು. ಇದಾದರೂ, ಟಹೀಟಿಯನ್ನರು ಮತ್ತು ಫ್ರೆಂಚರ ನಡುವಿನ ಯುದ್ಧವು 1847ರ ತನಕ ಮುಂದುವರೆಯಿತು. 1880ರ ಜೂನ್‌ 29ರ ತನಕ ಈ ದ್ವೀಪವು ಫ್ರೆಂಚ್‌ನ ಅಂಗವಾಗಿತ್ತು. ಆ ದಿನ ರಾಜ ಐದನೆಯ ಪೊಮರೆ ಟಹೀಟಿಯ ಆಧಿಪಥ್ಯ ಹಾಗೂ ಫ್ರೆಂಚ್‌ಗಾಗಿ ಅದರ ಆಧೀನತೆಯನ್ನು ತೊರೆಯಬೇಕಾಯಿತು. ಆತನಿಗೆ Officer of the Orders of the Legion of Honour ಹಾಗೂ Agricultural Merit of France ಎಂಬ ನಾಮಕಾವಸ್ಥೆಯ ಬಿರುದು ನೀಡಲಾಯಿತು.
20ನೆಯ ಶತಮಾನ
1946ರಲ್ಲಿ, ಟಹೀಟಿ ಮತ್ತು ಇಡೀ ಫ್ರೆಂಚ್‌ ಪಾಲಿನೇಷ್ಯಾ Territoire d'outre-mer (ಫ್ರೆಂಚ್‌ನ ಗಡಿಯಾಚೆಗಿನ ಪ್ರಾಂತ್ಯ) ಆಯಿತು. ಟಹೀಟಿಯನ್ನರಿಗೆ ಫ್ರೆಂಚ್‌ ಪೌರತ್ವ ಲಭಿಸಿತು. ಟಹೀಟಿಯ ರಾಷ್ಟ್ರೀಯತಾವಾದಿ ಮಾರ್ಸೆಲ್‌ ಪೊವನಾಆ ಆ ಊಪಾ ಇದಕ್ಕಾಗಿಯೇ ಹಲವು ವರ್ಷಗಳ ಕಾಲ ಹೋರಾಟ ನಡೆಸಿದ್ದರು. 2003ರಲ್ಲಿ, ಫ್ರೆಂಚ್ ಪಾಲಿನೇಷ್ಯಾದ ಸ್ಥಾನಮಾನವನ್ನು Collectivité d'outre-mer (ಫ್ರೆಂಚ್‌ ಗಡಿಯಾಚೆಗಿನ ಸಮುದಾಯ) ಎನ್ನಲಾಯಿತು.
ಫ್ರೆಂಚ್‌ ಚಿತ್ರಕಲಾವಿದ ಪಾಲ್ ಗಾಗ್ವಿನ್‌ 1890ರ ದಶಕದಲ್ಲಿ ಟಹೀಟಿಯಲ್ಲಿ ವಾಸಿಸಿ, ಹಲವು ಟಹೀಟಿಯನ್‌ ಪ್ರಜೆಗಳ ಚಿತ್ರ ರಚಿಸಿದ. ಗಾಗ್ವಿನ್‌ನ ಚಿತ್ರಕಲೆಗಳ ಚಿಕ್ಕ ಪ್ರದರ್ಶನಾಲಯವು ಪಪೆಯಾರಿಯಲ್ಲಿದೆ.
ಮೊದಲ ವಿಶ್ವಯುದ್ಧದಲ್ಲಿ, ಜರ್ಮನಿಯ ಎರಡು ಯುದ್ಧಹಡಗುಗಳು ದ್ವೀಪದ ಪಪೀಟ್‌ ವಲಯದ ಮೇಲೆ ಆಕ್ರಮಣ ನಡೆಸಿದವು. ಫ್ರೆಂಚ್‌ ಬಂದೂಕುದೋಣಿ ಹಾಗೂ ಮುತ್ತಿಗೆ ಹಾಕಿ ಹಿಡಿಯಲಾದ ಜರ್ಮನ್‌ ಸರಕು ಹಡಗು ಸಹ ಬಂದರಿನಲ್ಲಿ ಮುಳುಗಿಸಲಾಯಿತು. ಜರ್ಮನಿಯ ಎರಡು ಯುದ್ಧ ಹಡಗುಗಳು ಈ ವಸಾಹತಿನ ಮೇಲೆ ಗುಂಡು ಹಾರಿಸಿದವು. 1966ರಿಂದ 1996ರ ತನಕ, ಫ್ರೆಂಚ್‌ ಸರ್ಕಾರವು ಮೊರುರೊವಾ ಮತ್ತು ಫಂಗಟಾವುಫಾ ಅಡಲುಗಳ ಮೇಲೆ ಹಾಗೂ ಕೆಳಗೆ 193 ಪರಮಾಣು ಬಾಂಬ್‌ ಪರೀಕ್ಷೆಗಳನ್ನು ನಡೆಸಿತು. 1996ರ ಜನವರಿ 27ರಂದು ಕೊನೆಯ ಪರೀಕ್ಷೆ ನಡೆಸಲಾಯಿತು.
ರಾಜಕೀಯ
ಟಹೀಟಿಯನ್ನರು ಫ್ರೆಂಚ್‌ ನಾಗರಿಕರಾಗಿದ್ದು, ಎಲ್ಲಾ ನಾಗರಿಕ ಮತ್ತು ರಾಜಕೀಯ ಹಕ್ಕು ಹೊಂದಿದ್ದಾರೆ. ಫ್ರೆಂಚ್‌ ಅಧಿಕೃತ ಭಾಷೆಯಾಗಿದ್ದರೂ, ಟಹೀಟಿಯನ್‌ ಭಾಷೆ ಮತ್ತು ಫ್ರೆಂಚ್‌ ಭಾಷೆಯೂ ಸಹ ಚಾಲ್ತಿಯಲ್ಲಿದೆ. ಆದರೂ, 1960ರ ಹಾಗೂ 1970ರ ದಶಕಗಳ ಕಾಲದಲ್ಲಿ ಶಾಲೆಗಳಲ್ಲಿ ಟಹೀಟಿಯನ್‌ ಭಾಷೆ ಮಾತನಾಡುವುದರ ಮೇಲೆ ನಿರ್ಬಂಧ ಹೇರಲಾಗಿತ್ತು. ಈಗ ಮನೋಭಾವವು ಬದಲಾಗಿದ್ದು, ಟಹೀಟಿಯನ್‌ ಭಾಷೆಯನ್ನು ಶಾಲೆಗಳಲ್ಲಿ ಹೇಳಿಕೊಡಲಾಗುತ್ತದೆ. ಅಲ್ಲಿ ಉದ್ಯೋಗ ಅರಸುವವರಿಗೆ ಇದು ಅಗತ್ಯವಾಗಿದೆ.
ಟಹೀಟಿ ಫ್ರೆಂಚ್‌ ಪಾಲಿನೇಷ್ಯಾದ ಅಂಗವಾಗಿದೆ. ಫ್ರೆಂಚ್ ಪಾಲಿನೇಷ್ಯಾ ಫ್ರ್ಯಾನ್ಸ್‌ನ ಅರೆ-ಸ್ವಯಮಾಧಿಕಾರದ ಪ್ರಾಂತ್ಯವಾಗಿದ್ದು, ತನ್ನದೇ ಆದ ವಿಧಾನ ಸಭೆ, ರಾಷ್ಟ್ರಾಧ್ಯಕ್ಷ, ಮುಂಗಡ ಪತ್ರಗಳು ಮತ್ತು ಕಾನೂನುಗಳಿವೆ. ಫ್ರ್ಯಾನ್ಸ್‌ನ ಪ್ರಭಾವವು ಕೇವಲ ಅನುದಾನಗಳು, ಶಿಕ್ಷಣ ಹಾಗೂ ಭದ್ರತಾ ಕ್ಷೇತ್ರಗಳಿಗೆ ಸೀಮಿತವಾಗಿದೆ. ಫ್ರ್ಯಾನ್ಸ್‌ನಿಂದ ಸಂಪೂರ್ಣ ಸ್ವಾತಂತ್ರ್ಯ ಪಡೆಯಬೇಕೆಂದು ಫ್ರೆಂಚ್ ಪಾಲಿನೇಷ್ಯಾದ ಮಾಜಿ ರಾಷ್ಟ್ರಾಧ್ಯಕ್ಷ ಆಸ್ಕರ್‌ ಟೆಮಾರೂ ಬಯಸುತ್ತಾರೆ. ಆದರೆ ಕೇವಲ 20%ರಷ್ಟು ಜನರು ಮಾತ್ರ ಇದರ ಪರವಾಗಿ ನಿಂತಿದ್ದಾರೆ.
ಎರಡನೆಯ ಫ್ರ್ಯಾನ್ಸ್‌-ಒಷೀನ್ಯಾ ಶೃಂಗಸಭೆಯ ಅಂಗವಾಗಿ, 2006ರ ಜೂನ್‌ 26ರಂದು ನಡೆದ ಸುದ್ದಿಗೋಷ್ಠಿಯಲ್ಲಿ, ಟಹೀಟಿಯನ್ನರಲ್ಲಿ ಬಹಳಷ್ಟು ಜನರು ಸ್ವಾತಂತ್ರ್ಯ ಬಯಸುವರು ಎಂದು ತಮಗನಿಸುತ್ತಿಲ್ಲ ಎಂದು ಅಂದಿನ ಫ್ರೆಂಚ್ ರಾಷ್ಟ್ರಾಧ್ಯಕ್ಷ ಜಾಕ್ಸ್‌ ಚಿರಾಕ್‌ ಹೇಳಿದರು. ಇನ್ನು ಮುಂದೆ ಇದಕ್ಕೆ ಸಂಬಂಧಿತ ಜನಮತಸಂಗ್ರಹಕ್ಕೂ ಅವಕಾಶವಿದೆ ಎಂದರು.
2004ರ ಮೇ 23ರಂದು ಫ್ರೆಂಚ್‌ ಪಾಲಿನೇಷ್ಯಾ ಶಾಸನಸಭೆ ಹಾಗೂ ಫ್ರೆಂಚ್‌ ಪಾಲಿನೇಷ್ಯಾದ ಪ್ರಾಂತೀಯ ಶಾಸನಸಭೆಗಾಗಿ ಚುನಾಚಣೆಗಳು ನಡೆದವು (ಫ್ರೆಂಚ್‌ ಪಾಲಿನೇಷ್ಯನ್‌ ಶಾಸನಸಭಾ ಚುನಾವಣೆ, 2004 ನೋಡಿ). ಬಹಳಷ್ಟು ಚಕಿತಗೊಳಿಸುವ ಫಲಿತಾಂಶದಲ್ಲಿ, ಆಸ್ಕರ್‌ ಟೆಮರೂ ಮುಂದಾಳುತ್ವದ, ಸ್ವಾತಂತ್ರ್ಯಪರ ಪ್ರಗತಿಪರ ಸಮ್ಮಿಶ್ರ ಕೂಟವು ಸರ್ಕಾರ ರಚಿಸಿತು. 57 ಸ್ಥಾನಗಳುಳ್ಳ ಸಂಸತ್ತಿನಲ್ಲಿ, ಗ್ಯಾಸ್ಟನ್‌ ಫ್ಲಾಸ್‌ ಮುಂದಾಳುತ್ವದ ಸಂಪ್ರದಾಯವಾದಿ ಪಕ್ಷವನ್ನು ಹಿಂದಿಕ್ಕಿ, ಒಂದು ಸ್ಥಾನದ ಬಹುಮತ ಗಳಿಸಿತು (ಫ್ರೆಂಚ್‌ ಪಾಲಿನೇಷ್ಯಾದ ರಾಜಕೀಯ ಪಕ್ಷಗಳ ಪಟ್ಟಿ ನೋಡಿ. 2004ರ ಅಕ್ಟೊಬರ್‌ 8ರಂದು, ವಿರೋಧ ಪಕ್ಷದ ಫ್ಲಾಸ್‌ ಸರ್ಕಾರದ ವಿರುದ್ಧ ಅನಂಗೀಕಾರ ಪ್ರಸ್ತಾಪ ಸಲ್ಲಿಸುವಲ್ಲಿ ಸಫಲರಾದರು. ಇದರಿಂದಾಗಿ ಬಿಕ್ಕಟ್ಟು ಉಂಟಾಯಿತು. ‌ ರಾಜಕೀಯ ಬಿಕ್ಕಟ್ಟಿನಲ್ಲಿ, ಫ್ರ್ಯಾನ್ಸ್‌ನ ರಾಷ್ಟ್ರೀಯ ಸರ್ಕಾರವು ತಮ್ಮ ಆಧಿಕಾರಗಳನ್ನು ಬಳಸಿ, ಸ್ಥಳೀಯ ಆಡಳಿತದಲ್ಲಿ ಹೊಸದಾಗಿ ಚುನಾವಣೆಗಳನ್ನು ಘೋಷಿಸಬೇಕೇ ಎಂಬುದು ವಿವಾದವನ್ನುಂಟು ಮಾಡಿದೆ.
ಜನಸಂಖ್ಯಾ ವಿವರಣೆ
thumb|230px|right|ದಾಸವಾಳ ಹೂವಿನೊಂದಿಗೆ ಇಬ್ಬರು ಟಹೀಟಿಯನ್‌ ಹುಡುಗಿಯರು
ಆರ್ಥಿಕ ಸ್ಥಿತಿ
thumb|right|275px|ಟಹೀಟಿಯನ್‌ ಕಡಲತೀರ ಟಹೀಟಿಯಲ್ಲಿ, ಅದರಲ್ಲೂ ವಿಶಿಷ್ಟವಾಗಿ ಬೊರಾ ಬೊರಾ ಮತ್ತು ಮೂರಿಯಾ ದ್ವೀಪಗಳಲ್ಲಿ ಪ್ರವಾಸೋದ್ಯಮವು ಅತಿಗಮನಾರ್ಹ ಉದ್ದಿಮೆಯಾಗಿದೆ.
ಜುಲೈ ತಿಂಗಳಲ್ಲಿ ಪಪೀಟ್‌ನಲ್ಲಿ ನಡೆಯುವ ಹೇಯ್ವಾ ಉತ್ಸವದಲ್ಲಿ ಪಾಲಿನೇಷ್ಯನ್‌ ಸಂಸ್ಕೃತಿಯನ್ನು ನಿರೂಪಿಸಲಾಗುತ್ತದೆ, ಹಾಗೂ ಪ್ಯಾರಿಸ್‌ನ ಬ್ಯಾಸ್ಟಿಲ್‌ ಮುತ್ತಿಗೆಯನ್ನೂ ಸಹ ಸ್ಮರಿಸಲಾಗುತ್ತದೆ.
1963ರಲ್ಲಿ ಸಿಇಪಿ (ಸೆಂಟ್ರ್‌ ಡಿ'ಎಕ್ಸ್‌ಪೆರಿಮೆಂಟೆಷನ್‌ ಡು ಪೆಸಿಫಿಕ್‌) ಸ್ಥಾಪನೆಯ ನಂತರ, ಫ್ರೆಂಚ್‌ ಪಾಲಿನೇಷ್ಯಾದಲ್ಲಿ ಜೀವನದ ಗುಣಮಟ್ಟವು ಗಮನಾರ್ಹವಾಗಿ ಉತ್ತಮವಾಯಿತು. ಹಲವು ಪಾಲಿನೇಷ್ಯನ್ನರು ಸಾಂಪ್ರಾಯಿಕ ಚಟುವಟಿಕೆಗಳನ್ನು ಕೈಬಿಟ್ಟು, ಪಪೀಟ್‌ ನಗರವಲಯಕ್ಕೆ ವಲಸೆ ಹೋದರು. ಫ್ರ್ಯಾನ್ಸ್‌ ದೇಶದ ನೇರ ವಿದೇಶಿ ಬಂಡವಾಳ(ಎಫ್‌ಡಿಐ)ದ ಕಾರಣ ಟಹೀಟಿಯನ್ನರ ಜೀವನದ ಗುಣಮಟ್ಟವು ಉನ್ನತವಾದರೂ, ಇದರ ಆರ್ಥಿಕತೆಯು ಆಮುದುಗಳನ್ನು ಅವಲಂಬಿಸಿದೆ. ಸಿಇಪಿ ಚಟುವಟಿಕೆಗಳು ಸ್ಥಗಿತಗೊಂಡ ನಂತರ, ಹಣಕಾಸಿನ ಸಂಪನ್ಮೂಲಗಳ ನಷ್ಟವನ್ನು ಬಗೆಹರಿಸಲು, ಫ್ರ್ಯಾನ್ಸ್‌ ಟಹೀಟಿಯೊಂದಿಗೆ ಪ್ರಗತಿ ಕರಾರಿಗೆ ಸಹಿ ಹಾಕಿತು. ಇದರಂತೆ, ಶಿಕ್ಷಣ ಮತ್ತು ಪ್ರವಾಸೋದ್ಯಮ ಕ್ಷೇತ್ರಗಳಲ್ಲಿ ನೆರವು, ಜೊತೆಗೆ 2006ರ ಆರಂಭಿಸಿ, ಪ್ರತ ವರ್ಷ 150 ದಶಲಕ್ಷ ಅಮೆರಿಕನ್‌ ಡಾಲರ್‌ಗಳಷ್ಟು ಬಂಡವಾಳವನ್ನು ಟಹೀಟಿಯಲ್ಲಿ ಹೂಡುವ ಯೋಜನೆಯಿದೆ.
ಟಹೀಟಿಯ ಮುಖ್ಯ ವ್ಯವಹಾರ ಪಾಲುದಾರರೆಂದರೆ ಫ್ರ್ಯಾನ್ಸ್‌ (ಸುಮಾರು 40%ರಷ್ಟು ಆಮುದುಗಳು ಹಾಗೂ 25%ರಷ್ಟು ರಫ್ತುಗಳು). ಇತರೆ ದೇಶಗಳೆಂದರೆ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು, ಜಪಾನ್‌, ಆಸ್ಟ್ರೇಲಿಯಾ ಹಾಗೂ ನ್ಯೂಜೀಲೆಂಡ್‌. thumb|left|ಇಇಝಡ್‌ ಗಡಿಗಳನ್ನು ಸೂಚಿಸುತ್ತಿರುವ ಓಷಿನಿಯಾದ ರಾಜಕೀಯ ನಕ್ಷೆ ಕಪ್ಪು ಮುತ್ತು ಕೃಷಿಯೂ ಸಹ ಆದಾಯದ ಗಮನಾರ್ಹ ಮೂಲವಾಗಿದೆ. ಬಹಳಷ್ಟು ಮುತ್ತುಗಳು ಜಪಾನ್‌, ಯುರೋಪ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಿಗೆ ರಫ್ತಾಗುತ್ತವೆ. ವೆನಿಲ, ಹಣ್ಣುಗಳು, ಹೂವುಗಳು, ಮೊನೊಯಿ, ಮೀನುಗಳು, ಕೊಬ್ಬರಿ ಎಣ್ಣೆ ಹಾಗೂ ನೊನಿ ಟಹೀಟಿಯಿಂದ ರಫ್ತಾಗುತ್ತವೆ.
ನಿರುದ್ಯೋಗಿತನದಿಂದಾಗಿ 13%ರಷ್ಟು ಸಕ್ರಿಯ ಜನಸಂಖ್ಯೆ, ಇದರಲ್ಲಿ ವಿಶಿಷ್ಟವಾಗಿ ಮಹಿಳೆಯರು ಹಾಗೂ ಅರ್ಹತೆ ಗಳಿಸಿರದ ಯುವಜನರು ಸಮಸ್ಯೆ ಎದುರಿಸುತ್ತಿದ್ದಾರೆ.
ಟಹೀಟಿಯ ಹಣಕಾಸು ವ್ಯವಸ್ಥೆ(ಕರೆನ್ಸಿ)ಯನ್ನು ಫ್ರೆಂಚ್‌ ಪೆಸಿಫೀಕ್‌ ಫ್ರ್ಯಾಂಕ್‌ (ಸಿಎಫ್‌ಪಿ, ಇದನ್ನು ಎಕ್ಸ್‌ಪಿಎಫ್‌ ಎಂದೂ ಕರೆಯಲಾಗಿದೆ). ಒಂದು ಸಿಎಫ್‌ಪಿ ಎಂದರೆ ಸರಿಸುಮಾರು 0.00838 ಯುರೋಗಳಷ್ಟಕ್ಕೆ ಸಮಾನವಾಗಿದೆ. 2008ರ ಜನವರ ತಿಂಗಳಲ್ಲಿ ಒಂದು ಅಮೆರಿಕನ್‌ ಡಾಲರ್‌ 81 ಸಿಎಫ್‌ಪಿಗಳಿಗೆ ಸಮಾನವಾಗಿತ್ತು. ಹೋಟೆಲ್‌ಗಳು ಮತ್ತು ಹಣಕಾಸು ಸಂಸ್ಥೆಗಳು ವಿನಿಮಯ ಸೇವೆಗಳನ್ನು ಒದಗಿಸುತ್ತವೆ.
ಟಹೀಟಿಯಲ್ಲಿ ಮಾರಾಟ ತೆರಿಗೆಯನ್ನು ಇಂಗ್ಲಿಷ್‌ ಭಾಷೆಯಲ್ಲಿ ಟಿವಿಎ ಅಥವಾ ವಿ.ಎ.ಟಿ. ಎನ್ನಲಾಗುತ್ತದೆ. 2009ರಲ್ಲಿ, ಪ್ರವಾಸಿ ಸೇವೆಗಳ ಮೇಲೆ 10% ಹಾಗೂ ಹೋಟೆಲ್‌ಗಳು, ಸಣ್ಣಪ್ರಮಾಣದ ವಿಶ್ರಾಂತಿ ಮನೆಗಳು, ಆಹಾರ ಮತ್ತು ಪಾನೀಯಗಳ ಮೇಲೆ 6%ರಷ್ಟು ವಿ.ಎ.ಟಿ. ವಿಧಿಸಲಾಗಿದೆ. ಸರಕು ಮತ್ತು ಉತ್ಪನ್ನಗಳ ಖರೀದಿಯ ಮೆಲೆ 16% ವಿ.ಎ.ಟಿ. ಉಂಟು.
ಸಂಸ್ಕೃತಿ
thumb|200px|right|ಪಾಲ್‌ ಗಾಗ್ವಿನ್‌ ರಚಿಸಿದ ಟಹೀಟಿಯನ್‌ ವಿಮೆನ್‌ ಆನ್ ದಿ ಬೀಚ್‌ ಕೃತಿ (1891)
ಟಹೀಟಿಯನ್‌ ಸಂಸ್ಕೃತಿಗಳಲ್ಲಿ, ವಿವಿಧ ದೇವತೆಗಳ ಪುರಾಣ ಕಥೆಗಳು ಮತ್ತು ನಂಬಿಕೆಗಳನ್ನು ತಿಳಿಸುವ ಮೌಖಿಕ ಕಥೆಗಳ ಪರಂಪರೆಗಳು ಹಾಗೂ, ಹಚ್ಚೆ ಹಾಕುವುದು ಹಾಗೂ ಮಾರ್ಗಸೂಚಿಸುವಿಕೆಯಂತಹ ಪ್ರಾಚೀನ ಸಂಪ್ರದಾಯಗಳನ್ನು ಒಳಗೊಂಡಿದೆ. ಜುಲೈ ತಿಂಗಳಲ್ಲಿ ನಡೆಯುವ ಹೇಯ್ವಾ ಉತ್ಸವವು ಸಾಂಪ್ರದಾಯಿಕ ಸಂಸ್ಕೃತಿ, ನೃತ್ಯ, ಸಂಗೀತ ಹಾಗೂ ಕ್ರೀಡೆಗಳನ್ನು ಒಳಗೊಳ್ಳುವ ಉತ್ಸವವಾಗಿದೆ. ಕ್ರೀಡೆಗಳಲ್ಲಿ, ಬಂಕವುಳ್ಳ ಆಧುನಿಕ ಓಡುದೋಣಿ(ವಾ'ಆ)ಗಳಲ್ಲಿ, ಫ್ರೆಂಚ್‌ ಪಾಲಿನೇಷ್ಯಾ ದ್ವೀಪಗಳ ನಡುವೆ, ಹೆಚ್ಚುದೂರದ ಓಟ ಸ್ಪರ್ಧೆ ಸೇರಿದೆ.
ಫ್ರೆಂಚ್‌ ಕಲಾವಿದ ಪಾಲ್‌ ಗಾಗ್ವಿನ್‌ (1848-1903)ನ ಚಿತ್ರಕಾಲೃತಿಗಳನ್ನು ಟಹೀಟಿಯಲ್ಲಿರುವ ಪಾಲ್‌ ಗಾಗ್ವಿನ್‌ ವಸ್ತು ಪ್ರದರ್ಶನಾಲಯದಲ್ಲಿಡಲಾಗಿದೆ. ಈತನ ಚಿತ್ರಕಲಾಕೃತಿಗಳಲ್ಲಿ ಟಹೀಟಿಯನ್‌ ವಿಮೆನ್‌ ಆನ್‌ ದಿ ಬೀಚ್‌ ' ಹಾಗೂ‌ ವೇರ್‌ ಡು ವಿ ಕಮ್‌ ಫ್ರಮ್‌? ' ಬಹಳ ಪ್ರಸಿದ್ಧವಾಗಿವೆ. ''ವಾಟ್‌ ಆರ್‌ ವಿ? ವೇರ್‌ ಆರ್‌ ವಿ ಗೊಯಿಂಗ್‌?'' ಇವು ಸಹ ಪ್ರಸಿದ್ಧವಾಗಿವೆ.
ನೃತ್ಯ
thumb|left|150px|ಉತ್ಸವದ ಪೋಷಾಕಿನಲ್ಲಿ ಟಹೀಟಿಯನ್‌ ಮಹಿಳೆ ಸಿ. 1906 thumb|200px|right|ಉಡುಪಿನ ಸುತ್ತ ಪರಿಯೊ ಸುತ್ತು ಉಟ್ಟಿಕೊಂಡು ಉಪ-ಉಪಾ ನೃತ್ಯ ಅಭ್ಯಸಿಸುತ್ತಿರುವ ಟಹೀಟಿಯನ್ನರು ವಿಶ್ವ-ಪ್ರಸಿದ್ಧ ಟಹೀಟಿಯನ್‌ ನೃತ್ಯವು ಈ ದ್ವೀಪದ ಬಹಳಷ್ಟು ಚಿರಪರಿಚಿತ ಚಿತ್ರಣವಾಗಿದೆ. ʻōteʻa (ಒಟಿಯಾ) ಕೆಲವೊಮ್ಮೆ otea  ಎನ್ನಲಾದ ಟಹೀಟಿಯನ್‌ ಸಾಂಪ್ರದಾಯಿಕ ನೃತ್ಯದಲ್ಲಿ, ನೃತ್ಯ ಕಲಾವಿದರು ಹಲವು ಪಂಕ್ತಿಗಳಲ್ಲಿ ನಿಂತು ವಿವಿಧ ಭಂಗಿ ನೀಡುವರು. ಹುಲ್ಲಿನ ಲಂಗ ಧರಿಸಿ ನಡುವನ್ನು ವೇಗವಾಗಿ ಅಲುಗಾಡಿಸುವುದು ಈ ನೃತ್ಯದ ಗಮನಾರ್ಹ ವೈಶಿಷ್ಟ್ಯ. ಈ ನೃತ್ಯವನ್ನು ಹವಾಯಿ ಜನರ ಹುಲಾದೊಂದಿಗೆ ಹೋಲಿಸಿ ಗೊಂದಲವಾಗುವುದುಂಟು. ಹವಾಯಿಯನ್ ನೃತ್ಯದಲ್ಲಿ ಇನ್ನಷ್ಟು ನಿಧಾನಗತಿ ಹಾಗೂ ಆಕರ್ಷಕವಾಗಿ ಕುಣಿದು, ನಡುವಿನ ಬದಲು ಕೈಗಳು ಮತ್ತು ಕಥೆ ಹೇಳುವುದರ ಮೂಲಕ ಗಮನ ಸೆಳೆಯಲಾಗುತ್ತದೆ.
ನೃತ್ಯ ಕಲಾವಿದರು ದೈನಿಕ ಜೀವನದ ಕಸುಬುಗಳನ್ನು ಸನ್ನೆಗಳ ಮೂಲಕ ನಿರೂಪಿಸುವರು. ಪುರುಷರಿಗಾಗಿ ಯುದ್ಧ ಅಥವಾ ಸಾಗರಯಾನದಂತಹ ವಿಷಯಗಳನ್ನು ಆಯ್ದುಕೊಳ್ಳಲಾಗುತ್ತದೆ. ಆಗ ಅವರು ಈಟಿ ಮತ್ತು ದೋಣಿ ಚಲಾಯಿಸುವ ಮೋಟು ಹುಟ್ಟುಗಳನ್ನು ಬಳಸಬಹುದು.
ಸ್ತ್ರೀಯರಿಗಾಗಿ, ವಿಷಯಗಳು ಗೃಹಕ್ಕೆ ಅಥವಾ ಪ್ರಕೃತಿಗೆ ಸನಿಹದ ವಿಷಯಗಳನ್ನು ಆಯ್ದುಕೊಳ್ಳಲಾಗುತ್ತದೆ. ತಲೆಗೂದಲು ಬಾಚಿಕೊಳ್ಳುವುದು, ಅಥವಾ ಚಿಟ್ಟೆಯ ಹಾರಾಟವನ್ನು ನಿರೂಪಿಸಬಹುದು. ಆದರೂ, ಇನ್ನಷ್ಟು ವಿವರಣಾತ್ಮಕ ವಿಷಯಗಳನ್ನು ಸಹ ಆಯ್ದುಕೊಳ್ಳಬಹುದು. ಉದಾಹರಣೆಗೆ, ನೃತ್ಯ ಕಲಾವಿದರು ಟಹೀಟಿಯ ನಕ್ಷೆಯಲ್ಲಿ ಕುಣಿದು, ಪ್ರಮುಖ ಸ್ಥಳಗಳನ್ನು ನಿರೂಪಿಸಬಹುದು. ಸರಿಯಾದ ರೀತಿಯಲ್ಲಿ ನರ್ತಿಸಲಾದ ಒಟಿಯಾ ನೃತ್ಯದಲ್ಲಿ, ವಿಷಯದ ಕಥೆಯು ಇಡೀ ನೃತ್ಯದುದ್ದಕ್ಕೂ ನಡೆಯಬೇಕು. thumb|right|200px|ಪೆಸಿಫಿಕ್‌ನಲ್ಲಿರುವ ಮಾದರಿಯ ತೋಡುದೋಣಿ
ನೌಕಾಯಾನದಲ್ಲಿನ ಬಳಕೆ
ಪಾಲಿನೇಷ್ಯನ್‌ ನೌಕಾಯಾನದಲ್ಲಿ, ರಾತ್ರಿಯ ವೇಳೆ ಆಕಾಶದಲ್ಲಿ ಟಹೀಟಿಯ ಮೇಲಿನ ಸಿರಿಯಸ್‌ ನಕ್ಷತ್ರವನ್ನು, ಮುಕ್ತ ಸಾಗರ ಯಾನಗಳಲ್ಲಿ ಸಾಂಪ್ರದಾಯಿಕ ಪಧಶೋಧನಾ ಮಾರ್ಗದರ್ಶಕ ಎನ್ನಲಾಗಿದೆ.
ಶಿಕ್ಷಣ
ಫ್ರೆಂಚ್ ಪಾಲಿನೇಷ್ಯಾ ವಿಶ್ವವಿದ್ಯಾನಿಲಯವು ಟಹೀಟಿಯಲ್ಲಿನ ಫ್ರೆಂಚ್‌ ವಿಶ್ವವಿದ್ಯಾನಿಲಯವಾಗಿದೆ. ಇದು ಬೆಳೆಯುತ್ತಿರುವ ವಿಶ್ವವಿದ್ಯಾನಿಲಯವಾಗಿದ್ದು, 2,000 ವಿದ್ಯಾರ್ಥಿಗಳು ಹಾಗೂ 60 ಸಂಶೋಧಕರು ಇಲ್ಲಿದ್ದಾರೆ. ಕಾನೂನು, ವಾಣಿಜ್ಯ, ವಿಜ್ಞಾನ ಮತ್ತು ಸಾಹಿತ್ಯದಂತ ಪಠ್ಯಕ್ರಮಗಳು ಇಲ್ಲಿ ಲಭ್ಯ.
ಸಾರಿಗೆ
ಫಾ'ಆ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಟಹೀಟಿಯ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವಾಗಿದೆ. ಏರ್‌ ಟಹೀಟಿ ನುಯಿ ರಾಷ್ಟ್ರೀಯ ವಿಮಾನಯಾನ ಸೇವಾ ಸಂಸ್ಥೆಯಾಗಿದ್ದು, ಏರ್‌ ಟಹೀಟಿ ಅಂತರ-ದ್ವೀಪ ವಿಮಾನಯಾನಗಳಿಗೆ ಮುಖ್ಯ ವಿಮಾನಯಾನ ಸೇವಾ ಸಂಸ್ಥೆಯಾಗಿದೆ. ಮೂರಿಯಾ ಫೆರಿ ಪಪೀಟ್‌ನಿಂದ ಸಾಗರಯಾನ ಸೇವೆ ಒದಗಿಸುವ ಪ್ರಮುಖ ಹಡಗು. ಜನರು ಮತ್ತು ಸರಕು ಸಾಗಿಸಲು ದ್ವೀಪಗಳಾದ್ಯಂತ ಹಲವು ದೋಣಿಗಳಿವೆ.
ಕ್ರೀಡೆ
ರಗ್ಬಿ ಯೂನಿಯನ್‌ ಟಹೀಟಿಯಲ್ಲಿ ಜನಪ್ರಿಯ ಕ್ರೀಡೆಯಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಟಹೀಟಿ
ಪ್ರೀತಿ ಗೀತಿ ಇತ್ಯಾದಿ
ಪ್ರೀತಿ ಗೀತಿ ಇತ್ಯಾದಿ ೨೦೧೪ರಲ್ಲಿ ಬಿಡುಗಡೆಯಾಗಲಿರುವ ಕನ್ನಡ ಚಲನಚಿತ್ರ. ಚಿತ್ರದ ಕಥೆಯನ್ನು ನಿರ್ದೇಶಕ ಯೋಗರಾಜ್ ಭಟ್ ಬರೆದಿದ್ದು, ನಿರ್ದೇಶನವನ್ನು ವೀರೇಂದ್ರರವರು ಮಾಡಿದ್ದಾರೆ. ನಿರ್ದೇಶಕ ಯೋಗರಾಜ್ ಭಟ್ಟರವರ ಗರಡಿಯಲ್ಲಿ ಪಳಗಿದವರಲ್ಲಿ ವೀರೇಂದ್ರ ಕೂಡ ಒಬ್ಬರು. ಚಿತ್ರದಲ್ಲಿ ಮೊದಲಬಾರಿಗೆ ಗೋವಿಂದಾಯ ನಮಃ ಚಿತ್ರದ ನಿರ್ದೇಶಕ ಪವನ ಒಡೆಯರ್ ನಾಯಕರಾಗಿ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. ನಾಯಕಿಯಾಗಿ ಸಂಗೀತಾ ಭಟ್ ಕಾಣಿಸಿಕೊಳ್ಳುತ್ತಿದ್ದು, ರಂಗಾಯಣ ರಘು, ವಿನಯಾ ಪ್ರಕಾಶ್, ಜಾದವ್, ಸುದರ್ಶನ್ ರಂಗಪ್ರಸಾದ್, ನಭ ನಟೇಶ್, ರಾಜೇಶ್ ಭಗ್ನ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ಹಿನ್ನೆಲೆ
ಪ್ರೀತಿ ಗೀತಿ ಇತ್ಯಾದಿ ಚಿತ್ರದ ಮುಖ್ಯಪಾತ್ರಧಾರಿ ಪವನ ಒಡೆಯರ್ ನಿರ್ದೇಶಕ ಯೋಗರಾಜ್ ಭಟ್ ತಂಡದದಿಂದ ಬಂದವರು. ಪವನ್ ಈಗಾಗಲೇ ಕೋಮಲ್ ಕುಮಾರ್ ಅಭಿನಯದ ಗೋವಿಂದಾಯ ನಮಃ ಚಿತ್ರವನ್ನು ನಿರ್ದೇಶಿಸಿ, ಆ ಚಿತ್ರದ "ಪ್ಯಾರ್ಗೆ ಆಗ್ಬಿಟೈತೆ" ಹಾಡಿನ ಮೂಲಕ ಸಂಚಲನ ಸೃಷ್ಟಿಸಿದವರು ನಂತರ ರಾಕಿಂಗ್ ಸ್ಟಾರ್ ಯಶ್ ಅಭಿನಯದ ಗೂಗ್ಲಿ ಗೋವಿಂದಾಯ ನಮಃ ಚಿತ್ರದ ತೆಲುಗು ಅವತರಣಿಕೆ “ಪೋಟುಗಾಡು” ನಿರ್ದೇಶಿಸಿ ಎಲ್ಲದರಲ್ಲೂ ಯಶಸ್ಸು ಕಂಡ ನಿರ್ದೇಶಕ. ಪವನ ಒಡೆಯರ್ ಮೂಲತಃ ನಾಟಕದ ಕುಟುಂಬದವರು. ಪವನ್ ಅವರ ತಾತ "ಜಮಖಂಡಿ ಗಜಾನನ ನಾಟಕ ಮಂಡಳಿ" ಯ ಸಂಸ್ಥಾಪಕರು. ತುಮಕೂರು ಜಿಲ್ಲೆ ಕುಣಿಗಲ್ ನಲ್ಲಿ ಹುಟ್ಟಿ ಬೆಳೆದು ತುಮಕೂರಿನಲ್ಲಿ ವಿದ್ಯಾಭ್ಯಾಸ ಮಾಡಿ ಸಿನಿಮಾರಂಗಕ್ಕೆ ಬರುವ ಮುನ್ನ ನಾಟಕಗಳಲ್ಲಿ ಅಭಿನಯಿಸಿದ, ಕಾಲೇಜು ದಿನಗಳಲ್ಲಿ ವೇದಿಕೆಗಳಲ್ಲಿ ನೃತ್ಯದ ಮೂಲಕ ಗಮನ ಸೆಳೆದಿದ್ದವರು. ಈ ಮೊದಲು ಪವನ್ ತಮ್ಮ ನಿರ್ದೇಶನದಲ್ಲಿ ತಾವೇ ಅಭಿನಯಿಸುವ ಇಚ್ಚೆ ವ್ಯಕ್ತಪಡಿಸಿ "ನಟರಾಜ ಸರ್ವೀಸ್" ಎಂಬ ಶೀರ್ಷಿಕೆಯನ್ನು ಸುದ್ಧಿಮಾಧ್ಯಮಗಳಿಗೆ ಹೇಳಿಕೊಂಡಿದ್ದರು, ಕಾರಣಾಂತರಗಳಿಂದ ಆ ಚಿತ್ರವನ್ನು ಮುಂದೂಡಿ "ಗೂಗ್ಲಿ" ಚಿತ್ರವನ್ನು ನಿರ್ದೇಶಿಸಿ ಸಧ್ಯ ಪ್ರೀತಿ ಗೀತಿ ಇತ್ಯಾದಿಗೆ ಬಣ್ಣ ಹಚ್ಚಿದ್ದಾರೆ.
ಪ್ರೀತಿ ಗೀತಿ ಇತ್ಯಾದಿ ಚಿತ್ರದ ನಿರ್ದೇಶಕ ವೀರೇಂದ್ರ ಯೋಗರಾಜ್ ಭಟ್ಟರ ಗಾಳಿಪಟ, ಮನಸಾರೆ, ಪಂಚರಂಗಿ, ಮತ್ತು ಡ್ರಾಮಾ ಚಿತ್ರಗಳಿಗೆ, ದುನಿಯಾ ಸೂರಿ ಅವರ ಜಂಗ್ಲೀ, ಲೂಸಿಯಾ ಪವನ್ ಕುಮಾರ್ ಅವರ ಲೈಫು ಇಷ್ಟೇನೆ, ಗಡ್ಡ ವಿಜಿ ಅವರ ದ್ಯಾವ್ರೇ ಚಿತ್ರಗಳಿಗೆ ಸಹನಿರ್ದೇಶಕರಾಗಿ ಕೆಲಸ ಮಾಡಿ ಪ್ರೀತಿ ಗೀತಿ ಇತ್ಯಾದಿ ಮೂಲಕ ಈಗ ಸ್ವತಂತ್ರ ನಿರ್ದೇಶಕನಾಗುತ್ತಿದ್ದಾರೆ.
ಚಿತ್ರದ ನಾಯಕಿ ಸಂಗೀತ ಭಟ್ ಕೇರಳದ "ಕಾಸರಗೋಡು" ಮೂಲದವರು. ಮಂಗಳೂರಿನಲ್ಲಿ ಓದಿ, ಫ್ಯಾಶನ್ ಲೋಕಕ್ಕೆ ಕಾಲಿಟ್ಟು ಮಾಡೆಲಿಂಗ್ ನಲ್ಲಿ ಹೆಸರು ಮಾಡಿ ಕಿರುತೆರೆ ಧಾರಾವಾಹಿಗಳ ಮೂಲಕ ಅಭಿನಯ ಜಗತ್ತಿಗೆ ಕಾಲಿಟ್ಟರು. ಭಾರತಿ ವಿಷ್ಣುವರ್ಧನ್ ಅಭಿನಯಿಸಿದ್ದ "ಭಾಗ್ಯವಂತರು" ಧಾರವಾಹಿ ಮೂಲಕ ಸಂಗೀತಾ ಭಟ್ ಪ್ರತಿಭೆ ಬೆಳಕಿಗೆ ಬಂದದ್ದು. ಮಾಮೂ ಟೀ ಅಂಗಡಿ ಚಿತ್ರದ ಮೂಲಕ ಚಿತ್ರಜಗತ್ತಿಗೆ ಕಾಲಿಟ್ಟ ಸಂಗೀತಾ ಭಟ್ ಗೆ ಪ್ರೀತಿ ಗೀತಿ ಇತ್ಯಾದಿ ಎರಡನೇ ಚಿತ್ರ.
ನಿರ್ಮಾಪಕ "ವಿಜಯಕುಮಾರ್ ಮಂಗ್ಸುಳೆ" ಮೂಲತಃ ಬೆಳಗಾವಿಯ ಪ್ರಮುಖ ಉದ್ಯಮಿಗಳಲ್ಲಿ ಒಬ್ಬರು. ಕಾಲೇಜು ದಿನಗಳಲ್ಲಿ ಚಿತ್ರನಿರ್ದೇಶಕನಾಗಬೇಕೆಂದು ಕಂಡ ಕನಸು ಕೈಗೂಡದೆ ಕಟ್ಟಡ ನಿರ್ಮಾಣ, ಬಟ್ಟೆ ಉದ್ಯಮ, ಒಳಾಂಗಣ ವಿನ್ಯಾಸ, ಕೋ-ಆಪರೇಟಿವ್ ಬ್ಯಾಂಕ್ ಇತ್ಯಾದಿ ಉದ್ಯಮಗಳಲ್ಲಿ ತೊಡಗಿಸಿಕೊಂಡು ಯಶಸ್ಸು ಕಂಡ ನಂತರ ೨೦೧೨ ರಿಂದ ಚಿತ್ರನಿರ್ಮಾಣಕ್ಕಿಳಿಯಲು ಕಾದಿದ್ದು, ಯೋಗರಾಜ್ ಭಟ್ಟರ ಜೊತೆ ಕೈ ಸೇರಿಸಿ ಪ್ರೀತಿ ಗೀತಿ ಇತ್ಯಾದಿ ಚಿತ್ರದ ನಿರ್ಮಾಣಕ್ಕೆ ಬಂಡವಾಳ ಹೂಡಿದರು.
ಸಂಗೀತ ನಿರ್ದೇಶಕ ವೀರ್ ಸಮರ್ಥ್ ಈಗಾಗಲೇ ಹಲವು ಉತ್ತಮ ಹಾಡುಗಳನ್ನು ಕೊಟ್ಟು ಹೆಸರು ಮಾಡಿದವರು. ಅವರ ಸಂಗೀತ ನಿರ್ದೇಶನದ ಕಾರಂಜಿ ಚಿತ್ರದ ಹಾಡುಗಳು ಬಹಳ ಹೆಸರು ಮಾಡಿದ್ದವು. ಇತ್ತೀಚೆಗೆ ತೆರೆಕಂಡು ವಿಮರ್ಶಕರ ಮೆಚ್ಚುಗೆ ಗಳಿಸಿದ್ ದ್ಯಾವ್ರೆ ಚಿತ್ರದ ಹಾಡುಗಳು ಕೂಡ ಕೇಳುಗರಿಗೆ ಇಷ್ಟವಾಗಿದ್ದವು.
ಉಲ್ಲೇಖಗಳು
ವರ್ಗ:ಕನ್ನಡ ಸಿನೆಮಾ
ಗಂಗೊಳ್ಳಿ
ಗಂಗೊಳ್ಳಿ ಕುಂದಾಪುರ ತಾಲೂಕಿನ ಸಂದರ ಹಾಗೂ ಬಂದರು ತಾಣ.ಮೂರು ದಿಕ್ಕುಗಳಲ್ಲಿ ನೀರಿನಿಂದ ಕೂಡಿರುವ ಗಂಗೊಳ್ಳಿ ಪೊರ್ಚಗೀಸರ ಕಾಲದಿಂದಲೂ ವ್ಯಾಪಾರಿ ಕೇಂದ್ರ. ಪವಿತ್ರ ನದಿಗಳಾದ ವರಾಹಿ-ಕೃಷ್ಣಾ-ಕುಬ್ಜ-ಸೌಪರ್ಣಿಕ-ಚಕ್ರ ನದಿಗಳು ಸಂಗಮವಾಗಿ ಸಮುದ್ರ ಸೇರೋದು ಗಂಗೊಳ್ಳಿಯಲ್ಲಿ. ಗಂಗೊಳ್ಳಿಯಲ್ಲಿ ೫ ನದಿಗಳ ಸಂಗಮವಾಗೋ ಕಾರಣ ಪಂಚಗಂಗಾವಳಿ ಎಂಬ ಹೆಸರಿನಿಂದ ತರುವಾಯ ಗಂಗೊಳ್ಳಿ ಎಂದು ನಾಮಕರಣವಾಯಿತು.
ವರ್ಗ:ಉಡುಪಿ ಜಿಲ್ಲೆ
ಇಮ್ರಾನ್ ಖಾನ್
ಇಮ್ರಾನ್ ಖಾನ್ ನಿಯಾಜಿ (عمران خان نیازی) (ಜನನ 25 ನವೆಂಬರ್ 1952)ಅವರು ನಿವೃತ್ತಪಾಕಿಸ್ತಾನಿ ಕ್ರಿಕೆಟ್ಆಟಗಾರರಾದ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ ಎರಡು ದಶಕಗಳಿಂದ ಕಳೆದ ಇಪ್ಪತ್ತನೆಯ ಶತಮಾನದಲ್ಲಿ ಮತ್ತು 1990 ರ ಮಧ್ಯದ ತರುವಾಯ ರಾಜಕಾರಣಿಯಾಗಿದ್ದರು. ಸದ್ಯದಲ್ಲಿ, ಇವರ ರಾಜಕೀಯ ಚಟುವಟಿಕೆಯ ಜೊತೆಯಲ್ಲಿ, ಖಾನ್ ದಾನಧರ್ಮ ಕಾರ್ಯಗಳಲ್ಲಿ ಮತ್ತು ಕ್ರಿಕೆಟ್ ವ್ಯಾಖ್ಯಾನಕಾರರಾಗಿಯೂ ಸಹಾ ಕಾರ್ಯನಿರ್ವಹಿಸುತ್ತಿದ್ದಾರೆ. ಖಾನ್ ಅವರು 1971ರಿಂದ 1992 ವರೆಗೂ ಪಾಕಿಸ್ತಾನಿ ಕ್ರಿಕೆಟ್ ತಂಡದಲ್ಲಿ ಆಡಿದ್ದಾರೆ ಮತ್ತು ಇವರ ನಾಯಕತ್ವ 1982-1992 ರವರೆಗೆ ಮರುಕಳಿಸುತ್ತಾ ಸಾಗಿತ್ತು. 1987 ರಲ್ಲಿ ವಿಶ್ವ ಕಪ್‌ನ ಅಂತ್ಯದಲ್ಲಿ ಕ್ರಿಕೆಟ್‌ನಿಂದ ನಿವೃತ್ತಿ ಪಡೆದ ಮೇಲೆ, 1988ರಲ್ಲಿ ಇವರನ್ನು ಮತ್ತೆ ತಂಡದಲ್ಲಿ ಸೇರಲು ಹಿಂದಕ್ಕೆ ಕರೆಯಲಾಯಿತು. ತಮ್ಮ 39 ನೇ ವಯಸ್ಸಿನಲ್ಲಿ, ಖಾನ್ ಅವರ ತಂಡದ ಸದಸ್ಯರೊಂದಿಗೆ 1992 ರ ವಿಶ್ವ ಕಪ್‌ನಲ್ಲಿ ಪಾಕಿಸ್ತಾನದ ಮೊದಲನೆಯ ಮತ್ತು ಏಕೈಕ ಗೆಲುವಾಗಿತ್ತು. ಇವರು ಟೆಸ್ಟ್ ಕ್ರಿಕೆಟ್‌ನಲ್ಲಿ 3807 ರನ್‌ಗಳು ಮತ್ತು 362 ವಿಕೆಟ್‌ಗಳ ದಾಖಲೆ ಗಳಿಸಿದ್ದಾರೆ, ಪ್ರಪಂಚದ ಎಂಟು ಕ್ರಿಕೆಟ್ ಆಟಗಾರರಲ್ಲಿ ಒಬ್ಬರಾಗಿದ್ದು ಟ್ರಿಪಲ್ ಟೆಸ್ಟ್ ಪಂದ್ಯಗಳಲ್ಲಿ 'ಬಹುಮುಖ ಸಾಮರ್ಥ್ಯ'ವುಳ್ಳವ ನೆಂಬ ಸಾಧನೆಯನ್ನು ಮಾಡಿದ್ದನು. 1996 ಏಪ್ರಿಲ್‌ನಲ್ಲಿ, ಖಾನ್ ಅವರು ಪಾಕಿಸ್ತಾನ್ ತೆಹರಿಕ್ -ಇ-ಇನ್ಸಾಫ್ (ನ್ಯಾಯಕ್ಕಾಗಿ ಹೋರಾಟ) ವನ್ನು ಸ್ಥಾಪಿಸಿದರು ಮತ್ತು ಅದರ ಅಧ್ಯಕ್ಷರಾದರು, ಇದು ಒಂದು ಚಿಕ್ಕ ಮತ್ತು ಕನಿಷ್ಠ ಮಿತಿಯ ರಾಜಕೀಯ ಪಕ್ಷವಾಗಿದ್ದು ಇವರು ಪಾರ್ಲಿಮೆಂಟಿನ ಎಲ್ಲಾ ಕಾಲದಲ್ಲಿಯೂ ಇರುವ ಏಕೈಕ ಸದಸ್ಯರಾಗಿದ್ದರು. ಇವರು 2002 ರಿಂದ 2007 ರವರೆಗೂ ರಾಷ್ಟ್ರೀಯ ಅಸೆಂಬ್ಲಿಯ ಸದಸ್ಯರಾಗಿದ್ದು ಮಿಯಾನ್‌ವಾಲಿಯ ಪ್ರತಿನಿಧಿಯಾಗಿದ್ದರು. ಖಾನ್, ಪ್ರಪಂಚದ ಎಲ್ಲಾ ವ್ಯಾಪ್ತಿಗೂ ಮುಟ್ಟುವ ಹಾಗೆ ನಿಧಿಸಂಗ್ರಹಿಸಿದ್ದರು, ಶೌಖತ್ ಖಾನಮ್ ಮೆಮೊರಿಯಲ್ ಕ್ಯಾನ್ಸರ್ ಆಸ್ಪತ್ರೆಗೆ ಸಹಾಯ ಮತ್ತು ಸಂಶೋಧನಾ ಕೇಂದ್ರವನ್ನು 1996 ರಲ್ಲಿ ಮತ್ತು 2008 ರಲ್ಲಿ ಮಿಯಾನ್‌ವಲಿಸ್ ನ ನಮಲ್ ಕಾಲೇಜ್‌ನನ್ನು ಸ್ಥಾಪಿಸಿದರು.